Aro aldaketa bat bizitzen ari gara: Datu eta ebidentzia zientifiko ugarik adierazten dute aro baten amaieraren aurrean aurkitzen garela, hau da, oparotasunaren arotik (baliabide ugari eta itxuran mugagabeak) MUGAK (energetikoak, materialak, biolodgikoak…) gero eta presenteago egongo diren arora. Eta hori, gainera, ekologikoki hondatuago eta hauskorrago den planeta batean gertatzen ari da, klima aldaketak eta beste zenbait gertaerek (biodibertsitatearen gainbehera, zoru eta uraren kutsadura, ekosistemek eskainitako zerbitzuen degradazioa…) frogatzen duten bezala.\nBaina, kapitalismoak ezin ditu mugak onartu. Hazkunde etengabea bere ADNaren sakon-sakonean dago, eta hori lortzen ez duenean krisian sartzen da. Horregatik, dena hazkundearen izenean egiten da. Eta, kontuan izan behar dugu, hazkunde ekonomikoa erabat lotuta dagoela energia eta materialen hazkundearekin, eta hori eragindako inpaktu ekologikoarekin (aztarna ekologikoarekin).\nEta gure agintariek, oro har, muga horien aurrean, ez ikusiarena egiten dute, eta beti ateratzen dute “txisteratik” etengabeko hazkundearekin jarraitzeko aukera emango digun iraultza industrial eta teknologiko “berriren” bat . Oraingoa, “garapen berde eta digitalean” (beraientzat, garapen=hazkunde) oinarrituko omen da. Euskadin, adibidez, horri “Basque green deal” deitu diote, eta “garapen iraunkorra eta inklusibora” bideratuta egongo dela azpimarratu dute. Baina, hitzetatik haratago ez da inondik inora iraunkorra ezta inklusiboa izango.\nBerde eta digitalez, iraunkor eta inklusiboz hitz egiten duten bitartean guk Euskal Herrian, funtsean, betiko jokabidea ikusten ari gara: etengabe hazkundearen aldeko azeleragailutik oina lehenbailehen altxatu beharrean, AHTa bezalako azpiegitura faraonikoak (Europako Kontuen Epaitegiaren arabera, kilometroko 37 miloi euro xahutuko dira) bultzatzen jarraitzen dute, garraio pribatua sustatzen duten bide azkarrak eraikitzen eta planifikatzen (Super Sur edo Ibaipekoa Bizkaian), erraustegi (Bergara, Zumarraga…) eta zabortegi (Lemoa, Artxanda…) berrien aldeko apustua egiten, enpresa handien onurarako energia berriztagarrien megaproiektuak laguntzen, hidrogeno berdearen izenean miloi askoko funts publikoak Petronor bezalako enpresetara bideratzen, Baztango Lekarozen Araztogia izeneko proiektu turistiko erraldoi eta jasanezinaren alde egiten…\nLarrialde ekologikoa GUREAN hasten da!!!\nEzin dugu denbora gehiago galdu aldarrikapen hutsaletan eta aldaketa kosmetikoetan berdez margoztuta baldin badaude ere. Ezinbestekoa da errotiko aldaketa horri ekitea, eta hazkunde mugagabearen paradigmatik aldentzea, bizitzaren babesa erdigunean jarriz (ez, orain bezala, akzionisten etekin gose mugagabean) eta abian ipiniz iraunkortasunean, justizia sozialean eta demokrazia parte-hartzailean oinarritzen diren trantsizio ekosozialak.\nNatura bizigarrian, bizitza duinak denontzat!!!\nBidezko garapen iraunkorraren aldeko benetako aurrerapausoak eman nahi izanez gero, agintariek sekulako aukera izan zuten “COVID19 osteko Euskal Herriko ekonomia ekologikoaren alde” izeneko EHUko manifestuan aipatzen ziren lerro nagusiak jarraitzeko. Hala ere, euskal komunitate zientifiko eta akademikoaren adierazpen horri uko egin, eta, ohikoa den bezala, Petronor (EAEko enpresa kutsatzaileena dena) eta Iberdrolaren (elektrizitatearen pezoiaren igoera itzelaren aurrean pobrezia energetikoari bizkarra eman eta sekulako negozioa egiten ari dena).\nTrantsizio ekosozial horietarako, ezinbestekoa da, “Euskal Herrian, 2030erako desazkunde justurako txoke plan orokorra” onartzea eta egikaritzeko beharrezkoak diren epeak, neurriak eta finantzazioa zehaztea. Izan ere, herrialde aberatsotan behintzat, beharrezkoa da energiaren eta materialen produkzioa, kontsumoa eta garraioa nabarmen murriztea, eta ondorioz hondakin gutxiago sortzea. Gure herrialdean klima aldaketari modu eraginkorrean aurre egiteak, adibidez, 2030erako CO2ren isurketen %65 murriztea eskatzen du. Soilik horrelako txoke plan batek lortu dezake helburu hori.\nPertsona guztiok bizitza duina izateko dugun eskubidea errespetatu nahi badugu, plana sozialki justua izan behar da eta demokrazia ahalik eta zabalenean oinarritu behar da, horixe baita berme bakarra gehiengo sozialen interesen izenean egin dadin. Horregatik, guztiz arbuiagarria da EAEn “atzeko atetik” sartu berri duten Tapia legea izenekoa. Nafarroako UGEP (Udalez Gaindiko Eragina duten Proiektu Sektorialak) legearen bide beretik, Tapia legeak udalen autonomia urratu eta herritarron iritziak erabat zokoratzen ditu.\nInposizio gehiagorik ez: Tapia legea eta UGEPak, EZ!!!\ncrisis ambiental, crisis climática, Euskal Herria, euskaraz, residuos\nAldaketaldia, Euskal Herria, euskaraz, residuos


Glukokortikoide - Wikipedia, entziklopedia askea.\nGiza esteroidogenesia, glukokortikoideak kutxa berdearen barruan.\nGlukokortikoideak karbohidratoen metabolismoaren erregulazioan parte hartzen duten kortikosteroideen familiako hormonak dira, glukoneogenesiari eta glukogenolisiari mesede eginez; gainera, immunosupresio-jarduera dute. Bere ekintza erregulatzailea koipeen eta proteinen tarteko metabolismora ere hedatzen da. Glukokortikoideak batez ere gizakien azal suprarrenalean gertatzen dira: kortisola, kortisona eta kortikosterona. Kortisola glukokortikoide garrantzitsuena da gizakiarengan.\nIkuspegi farmakologikotik, erabilera sistemikorako kortikosteroideak dira, eta horien erreferentziazko farmakoa hidrokortisona da; horrek, kontzentrazio altuetan, hormona adrenokortikotropikoaren ekoizpena ken dezake adenohipofisian.\n↑ Guyton, Arthur C.; Hall, John E.. (2006). Tratado de fisiología médica. (11. argitaraldia) ELSEVIER, 1115 or..\nOrriaren azken aldaketa: 7 maiatza 2022, 16:57.


- ekaina 15, 2017\nAurtengo ikasturtean ere urterolez eskolako ikasleak udaletxera bisita egin dute, 3. zikloko ikasleek power point bat prestatu dute alkateari aurkezteko, bertan aurreko ikasturtean eskatutako konponketak eskertu dituzte eta aurten konpontzeko dagoena azaldu dute.\nEskerrik asko eman behar dotzagu udaletxeko lankideei eman diguten hamaiketako gozoagaitzik, ummmm!!!


BESTE ZORTZI ERAKUNDE SARTU DIRA NAFARROA EZAGUTU SAREAN - Red Explora Navarra - Nafarroa Ezagutu Sarea\nBESTE ZORTZI ERAKUNDE SARTU DIRA NAFARROA EZAGUTU SAREAN\nZortzi erakunde sartu dira Nafarroa Ezagutu Sarean, elkartearen batzar orokorrak irailaren 23an berretsi baitzuen zuzendaritza-batzordeak elkarte horiek onartzeko erabakia. Batzar horretan, besteak beste, jasangarritasun-teknikarientzako prestakuntza-ikastaro aitzindari bat aurkeztu zen. Estellerrian eginen da, irailaren 30etik abenduaren 2ra.\nLau erakunde bazkide gisa sartu dira, eta beste lau kide gisa. Zehazki, bazkide berriak honako hauek dira: Artabiako Kontzejua, Urederraren ur naturaleko bainu-eremuarekin; Eslabako Udala, Santa Crizekin; Aezkoako Batzarrea, Orreaga-Irati kontserbazio bereziko eremuarekin eta mendiko bizikletetarako ibilbideekin; eta Nabaskozeko Kontzejua, Benasako arroilako bainu-eremuarekin. Kide gisa, aldiz, hauexek sartu dira: Aurizko Udala, Arrobiko bordekin; Nafarroako Hego Nafarroa Kirol Mankomunitatea, bizikleta-ibilbideen sarearekin; eta Arano eta Goizuetako Udalak, Urumea ibaiaren arroarekin.\nBatzarra online egin zen, COVID-19a prebenitzeko, eta honako hauek izan ziren buru: Gustavo Ortiz de Barrón, Plazaolako kudeatzailea eta Nafarroa Ezagutu Sareko presidentea, eta Rubén Goñi, Proiektu Estrategikoen zuzendari nagusia eta Sareko presidenteordea.\nBileran Nafarroako Gobernuaren aurtengo dirulaguntzen deialdiaren berri eman zen. Deialdira aurkeztutako 21 proiektuetatik 13k jaso dute dirulaguntza, eta partidako 200.000 euroak ia-ia agortu ziren. Hurrengo urteko deialdirako hobekuntzak planteatu ziren, gauzatzeko denbora gehiago emateko.\nBestalde, barne-araudi berri bat lantzen ari da, eta, bertan, sarekideen tipologia berri bat jasoko da; horren arabera, sarean sartuko lirateke, besteak beste, elkartutako espaziorik ez duten baina sarean parte hartu nahi duten erakunde laguntzaileak.\nEdukiera kontrolatzeko tresnaren hobekuntzak ere azaldu ziren: ingelesera eta frantsesera itzuli da, denbora errealeko okupazioaren mapa plazaratu da, eta aurten nabarmenki gora egin duen espazioen erabilera zehazten duten estatistikak daude eskuragarri. Horri esker, bisitariek ikus dezakete leku bat beterik dagoen eta, hala bada, beste bat aukeratu. Hain zuzen ere, masifikazioari eta bisitarien gizalegearen kontrako jokabideei buruzko sentsibilizazio-kanpaina bat egin zen, eta kanpaina horren bideoak 364.000 aldiz ikusi dira Nafarroa Ezagutu Sarearen Facebookeko orrian.\nJasangarritasun-teknikariak prestatzeko ikastaroa\nEra berean, gogorarazi zen eragingarria izan zela udan Allotzen, Leurtzan eta Urbasan jasangarritasun-teknikariak egotea eta jarduerak antolatzea bertakoentzat eta bisitarientzat, iraunkortasuneko 3 ardatzetan: soziokulturala, ekonomikoa eta ingurumenekoa.\nOrain, beste urrats bat eginen da lanbide-profil berri horren inguruan, Zudairi, Lerate, Metauten eta Acedon “Sareak ehuntzen” izeneko topaketan ondorioztatu bezala. Hala, irailaren 30etik abenduaren 17ra bitartean jasangarritasun-teknikariak prestatzeko ikastaro bat antolatuko da, prozesu batean hautatutako hamar lagunentzat. Prozesu horretan 71 hautagai aurkeztu ziren.\nPrestakuntza horrekin batera, ezagutza partekatuko bi gune edo lantalde sortu nahi dira: bata, Nafarroa Ezagutu Sareko Estellerriko espazio bazkideen kudeatzaileek osatua; eta bestea, jasangarritasunaren ardatzei lotutako hiru sektoreetan erreferente diren pertsonek osatua. Hasiera batean, bereizirik arituko dira, eta, geroago, ezagutza partekatuko bi gune horietako bakoitzean sortutako ekarpen eta ekimenen parte izanen dira.\nEra berean, bi lantaldeek prestakuntzaren edukia elikatuko dute haien ezagutzekin: lurraldeari buruz, lehen taldean, eta oreka iraunkorra lortzeko moduari buruz, bigarrenean. Bi guneen eta prestakuntza-ikastaroko partaideen artean garatutako sinergiek ekintza-formulak sortuko dituzte bi helburu hauek betetzeko: naturagunean kudeaketa iraunkorra lortzea, eta baliabide naturaletik lurralde hurbilenera jasangarritasuna proiektatzea.


EUSKADI.-Ertzaintzak 3.700 proba baino gehiago egin zituen alkoholemia aurrezaintzeko abenduko kanpainan, 195 salakaterakin\nEusko Jaurlaritzako Herrizaingo Sailaren mende dagoen euskal poliziak guztira 3.741 gidariri egin zion alkoholemia-proba iazko abenduaren 9tik 31ra bitartean euskal errepideetan egin zuen zaintza eta kontrol kanpaina berezian. Baimendutako tasa gainditzearren 195 salaketa jarri zituzten, Ertzaintzak berak prentsa-ohar batean azaltzen duenaren arabera.\nKanpainak iraun zuen 22 egunetan 502 gidariri egin zioten proba Araban, eta horietatik 19 salatu zituzten, positibo ematearren. Bizkaian kontrolatutako 2.079 gidarietatik 123k araua hautsi zuten. Azkenik, Gipuzkoan aztertutako 1.160 gidarietatik 53k gainditu zuten baimendutako alkohol-maila.\nKontrolei dagokienez Araban 64, Bizkaian 211 eta Gipuzkoan 128 egin ziren, EAEko hiru probinztietan, beraz 403 kontrol guztira. Bestalde, proben esparruan, Araban 502, Bizkaian 2.079 eta Gipuzkoan 1.160 izan ziren, 3.741 proba guztira.\nErtzaintzaren arabera, kontrolak egunero egin dira (goizetan, arratsaldetan eta gauetan) eta asteburuetan eta gauetan areagotu egin dira. Autobide eta autobiek lehentasuna izan dute kontrolguneak jartzerakoan.\nBazkariaren ondorengo kopei aurre egitea izan da arratsaldeetako kontrolen helburua. Ostiral eta larunbatetan, berriz, kontrolgune gehien jarri dituzten lekuak gaueko parrandarekin lotutako joan-etorriak egiten diren herri nagusienetako sarrerak izan dira.\nKontrolak gehitzea ekarri duen kanpaina honetan, hainbat herritako Udaltzaingok parte hartu dute, horien artean hiru hiriburuetakoek. Ekimen hau 2003-2006rako prestatutako Bide Segurtasunerako Plan Estrategikoaren barruan jasota dago, eta Eusko Jaurlaritzak, Foru Aldundiek, zenbait Udalek eta errepideen zein trafikoaren ardura duten erakunde pribatuek parte hartu dute.\nEusko Jaurlaritzako Trafiko Zuzendaritzak Ertzaintzaren datuak jasota kaleratutakoaren arabera, 2004an alkoholak eragindako trafiko-istripuetan, 1.156 lagun egon ziren inplikatuta (hil, zauritu eta onik atera zirenak kontuan hartuta), istripuetan inplikatutako guztien %3,7 hain zuzen ere.


Aragoiko errepidea, 1\nTelefonoa: 948 740 041\nPosta elektronikoa: beitubeire@gmail.com\n108 plaza. Nafarroako erdialdean kokatua, Erriberritik 3,5 Km.tara eta Pitillasetik 6 Km.tara.\nBi, hiru eta bost eguneko ekintza programak eta udalekuak:\nErdi Aroarekin, hegaztiekin, baratzearekin, mahats-bilketarekin eta artisautzarekin zerikusia duten jarduerak.\nBi eta hiru eguneko programak:\nErdi Aroa, Historia eta artisautza, natura, hegaztiak, mahastiak, baratzea. Udazkenean, programa guztietan txertatzen da mahats-bilketa.\nBeste programa batzuk antolatzeko aukera:\nTafallako hipikara, Bardeetara bisitak, Natur Parkera, Uxuera eta Erdi Aroko herrietara irteerak.\n- Bazkariak, afariak eta gosariak.\n- Zonaldeko eta Nafarroa osoko baliabideei buruzko informazio zabala.


Euskal Herriko bidaia-gida/Herriz herri/Lezaun — Wikibooks\nEuskal Herriko bidaia-gida/Herriz herri/Lezaun\nAna Goretti Ochandorena Nuñez (en)\n42° 46′ 49″ N, 1° 59′ 39″ W / 42.780277777778°N,1.9941666666667°W / 42.780277777778; -1.9941666666667Koordenatuak: 42° 46′ 49″ N, 1° 59′ 39″ W / 42.780277777778°N,1.9941666666667°W / 42.780277777778; -1.9941666666667\nDeierri eta Gesalatz\n239 bizt. (2021)\nLezaun Euskal Herriko udalerri bat da, Nafarroa Garaian. 239 biztanle ditu. Nafarroako erdialdean dago, Andia mendilerroaren magalean kokatuta. Iparraldean Zunbeltz eta Andiarekin egiten du muga, hegoaldean Deierri bailararekin eta Abartzuzarekin, eta ekialdean, aldiz, Gesalatzekin.\n4.1 Lezaungo pagadia\n4.2 Ubagua ibaiaren arroila\n4.3 Erbiotzeko sakana\nLezaungo udalaren historia nahiko berria da, 55 urte ditu soilik. 1951ean Deierriko udaletik independentzia lortu zuen.\nTradizioz, Lezaun, artzainen herri bat izan da, baso eta larrez inguratuta dagoelako eta gainera bere tradizioak horrela adierazten duelako. Lehen sektorea gailentzen da, beraz, herritarrak batik bat abeltzantzatik bizi baitira.\nLezaunek eskaintza kultural handia du. Esaterako, armarridun etxeak daude; hots, jabeek egoera ezin hobean kontserbatutako jauretxeak. Horren adibide da “Subiza etxea”.\nHorrez gain, San Pedro eliza ere bisitatu daiteke Lezaunen. Erromaniko berantiarreko eliza hau XII. mendean eraiki zen. XVII. mendean eraikinari zati berri bat gehitu zitzaion, eta ondare historiko eta kulturalaren aldetik balore handia duen Erdi Aroko dorre bat dauka elizak. Santa Barbara eta San Kristobal baselizak ere bisitatu daitezke.\nLezaun herriaren amaieran “Cerro viejo” izeneko haitzuloa dago. Historiaurreko aztarnak aurkitu dira leize honetan. Espeleologia gustuko duen ororentzat aukera bikaina da.\nUdan zehar freskatzeko aukera desberdinak dituzte bisitariek, bai herrian bertan, baita bertatik gertu ere. Esaterako, San Kristobal, Ikomar eta Oliturri urmaelak daude, baina kilometro gutxira Allotzeko urtegian ere bainatu daiteke.\nAnimaliak gustuko dituztenek putreen etzalekuak ikusi ditzakete, izan ere, Lezaungo barrutian putre populazio handia baitago. Beste motatako animaliak ikusi nahi izatekotan, Basabere baserri-eskola aukera ezin hobea da. Bertan mundu guztiko animaliak ikusi daitezke eta bisita gidatuak antolatzen dira. Basaberen pintxoak jan eta bazkaldu daiteke.\nGastronomiari lotutako jardueraren bat bilatzen dutenek Aldaia gaztandegia bisitatu dezakete. Bertan bisita gidatuak antolatzen dituzte gazta nola egiten duten azaltzeko, eta amaieran Idiazabal eta gazta-zaharra dastatu daitezke ere.\nLezaundik hainbat ibilbide abiatzen dira, zirkularrak zein joan eta etorrikoak.\n9 kilometro luze eta 350 metroko desnibela duen ibilbidea da. Familia, lagunekin edota bakarrik egin daitekeen ibilbidea da. Lezaungo pagadiak ikusi eta gozatzeko aukera izango du bisitariak.\n11,4 kilometro luze da ibilbide hau eta 355 metroko desnibela du. Lezaunetik edota Erriezutik egin daiteke ibilbidea. Ubagua ibaiaren ibilbidea egingo du bisitariak, eta momentu batean, ibai honen sorburuarekin topatuko da. Turkesa koloreko ur garbian bainatzea aukera aparta da egun berotsuetan.\nLezaunetik edo Iturgoienetik egin daitekeen ibilbidea. 7,4 kilometroko luzeera dauka eta 131 metroko desnibela.\nIbesi jatetxea. Urbasa-Andia mendilerroan kokatuta dagoen taberna honetan tokiko produktuak eta etxeko postreak jan daitezke.\nJubilatuen taberna. Herrian bertan dagoen tabernan pintxoak, bokatak eta plater konbinatuak eskaintzen dituzte.\nErbioz landa etxea. 11 lagunentzat.\nEgun berotsuetan freskatzeko Allotzeko urtegia dago kilometro gutxira. Horrez gain, Lezaundik gertu igarotzen den Ubagua ibaian ere bainatzeko aukera dago. Lezaunen inguruan Deierri eta Gesalatz haranak daude, eta bertako herri eta paisaietan aisialdi zein kultur jardueren eskaintza aparta aurkituko du bisitariak.\nLezaungo udalaren webgunea.\n↑ Lezaungo udalaren webgunea.\n↑ Lezaungo udalaren webgunea\n↑ Basabere eskola\nOrrialdearen azken aldaketa: 12 abuztua 2020, 11:02.


Nafarroako Justizia Auzitegi Nagusiak adierazi duenez, gobernuaren justifikazioa "ez da nahikoa" ostalaritzako establezimendu guztietako terrazetan, upeletan barne, erretzea debekatzeko. Horri buruzko txosten espezifikorik aurkeztu ez duenez, Nafarroako Justizia Auzitegi Nagusiko Administrazioarekiko Auzien Salak ez du berretsi Osasuneko sailburuaren urtarrilaren 13ko 1/2021 Foru Aginduan jasotako neurrien puntu zehatz hori.\nArg.: X. Letona\nErrekurtsoa jar dakiokeen autoan, salak berretsi egin du gainerako neurri soziosanitarioen luzapena, ostalaritzaren esparruan erretzea debekatzeari buruzko puntua izan ezik; izan ere, puntu horretan, bi metroko segurtasun-tartea bermatu ahal izanez gero, erretzea baimentzetik, inola ere ez baimentzera igaro nahi zen. Horrek, auzitegiaren ustez, "herritarren oinarrizko eskubideak gehiago mugatzen ditu, eta, beraz, ez da baimendutako osasun neurrien luzapen hutsa, benetako aldaketa baizik".\nIldo horretan, magistratuek adierazi dute, beste prozedura batzuetan ere jasota utzi dutela, murrizketa handiagoak ezartzeko, "motibazio sakona behar dela". Auzitegiak adierazten duenez, Foru Aginduan soilik adierazten da "debekatuta dagoela terrazetan erretzea (upelak barne) ostalaritzako eta jatetxeetako establezimendu guztietan; izan ere, terrazetan erretzeak kutsatzeko arrisku handia dakar establezimendu horietan, eta hori saihestea komeni da, erretzen duenaren eta terrazetan dauden gainerakoen artean dagoen distantzia alde batera utzita".\n"Justifikazio hori guztiz eskasa da osasun publikoaren ikuspegitik beharrezko neurria den ikusteko, ez baita ad hoc txostenik aurkeztu, soilik bilakaera epidemiologikoari buruzko datuak, sala honek neurri horren beharra eta proportzionaltasuna baloratu ahal izateko", errepikatu dute magistratuek, eta "berriz ere" ohartarazi dute administrazioak "nahikoa baliabide dituela horretarako", eta hori "ez da ahaztu behar" etorkizunerako. Beraz, Foru Aginduak bere horretan uzten du terrazetan erretzeko debekuari dagokion murrizketa, baldin eta bi metroko segurtasun-tartea bermatu ezin bada.


Corsair Carbide Series Air 540 Cubo Nero\n> Hardware>Case>Corsair>Case Corsair Carbide Air 540 ATX Cube nero\nCodice Prodotto: CC-9011030-WW\nCorsair Carbide Series Air 540. Fattore di forma: Cubo, Tipo: PC, Materiali: Acciaio. Posizione alimentazione: Fondo. Ventole anteriori installate: 2x 140 mm, Rear fans installed: 1x 140 mm\nCase Corsair Crystal 680X RGB...\nCorsair Crystal 680X RGB, Midi-Tower, PC,...\nVentole Corsair LED...\nHard Disk Interno 3.5"...\nWestern Digital Gold, 3.5", 4000 GB, 7200 Giri/min


Booktrailer ikastaroa antolatu dute ostiralean Gaztezulon - Zizurkil - Tolosaldeko ataria\nBooktrailer ikastaroa antolatu dute ostiralean Gaztezulon\nTolosaldeko Ataria 2018-10-24 12:50\nOstiralean, urriak 26, 17:30ean Zizurkilgo Gaztezulon egingo dute ikastaroa. Bertan, booktrailerrak egiteko erabil daitezkeen irudien kudeaketa landuko da, besteak beste.\nJon Markel Saez de Urabain argazkilariak bideratuko du ikastaroa. Udalak bigarren urtez antolatu du Booktrailer lehiaketa, DBH 1etik DBH4ra arteko ikasleei zuzenduta, eta ikastaroaren helburua da jarraibideak ematea parte hartzeko interesa duten guztiei, bai eta gaiarekiko zaletasuna izan dezaketenei ere.


trena - Stikstak\nBehin baino gehiagotan aipatu dut trena. Beharbada zerbait magikoa da niretzat. Izan ere mota askotako jendea biltzen du trenak. Bagoi xume batek adin, kolore eta gustu desberdinetako pertsonak elkartzen ditu bizitzako momentu labur batez bada ere. Barre algaraka dabiltzan atsoak, esku artean duen liburua interes osoz irakurtzen ari den gizona, bere pentsamenduetan murgilduta dagoen gaztea, musika topera jarrita duen nerabe bat, geldi egon ezin diren bi ume beren amekin eta abar.\nOso desberdinak diren pertsonak eta errealitatea modu ezberdinean ikusten dituzten pertsonak, une batez bada ere eta nahi gabe, bestearen bizitzaren partaide bihurtzen dira. Agian ez dira oroituko trenean zihozenen aurpegiez, baina momentu hura izan zen, egon zen, existitu zen. Baina beharbada baten batek momentu hartatik ondorioren bat aterako zuen edo beharbada ez.\nBaina momentu guztiak bezala hura ere izan zen...\nbagoia jendea magia trena\nurtzi 2008-07-15 12:31 #1\nba bai... trenak zerbait berezia dake, jende ezezagunen historia lotzeaz gain, urruneko bi  puntu ezagunen arteko lotura ere bada...

ordu asko in ditut nik trenen, igandetan tolosa-gasteiz, batxilerren egunero zizurkil-tolosa, tolosa-zizurkil...

ondo ondo pasa udara!!

urtzi
\ndedio 2008-07-21 15:23 #2\n
Stik stak,se kitan y se poneeeeen
\n
no se si estabas cuando volviamos una vez d deba y me puse a discutir con una vieja en el tren xk era una descarada,k entró la ultima y keria medio vagon pa ella!!jajaja ahi todo pantxa apoyada en mi,y me decia k si iba incomoda k cogiera otro tren!


Poema ederrenak - J. Hiriart - 111 Akademia\nIzenburua: Poema ederrenak\nZaila da, eta arriskutsua ere bai, poesiaren arloan ranking kontuetan ibiltzea, baina antologien logikak ezinbesteko egiten du hautatu beharra. Eginkizun horren haritik hautatu dira hemen bildu ditugun euskal poemak. Epoka desberdinetakoak izatean euskal literatuaren ikuspegi globala jasotzeko lagungarri ditugu. Poeta, gai, sasoi eta forma desberdinen artetik ondorio bakarra gailentzen zaio irakurleari, poesia dela literaturaren hastapen eta atari.


Badakit gai larria dela eta hori dena, gertatzen dena ez dela makala, baina jope, etengabe horri buruz hitz egiten egotea ere... Zer gaude, obsesionatuta? Emakumeek egunero bizi dituztela indarkeria ezberdin ugari, fisikoa bai, hori ezagunena, baina gero psikologikoa, eguneroko bazterketa, ekonomikoa, kultura mundukoa... Eta bai, ados nago, baina azken finean zer egin dezaket nik, mutil batek, honen inguruan? Etengabe esaten digute “zerbait egin behar dela”, baina zer ordea?\nEgiten duguna egiten dugula, ez da inoiz nahikoa. “Nonbaitetik hasi behar da”, esan dit lagunak. Zerbait gertatzen denean ziztu bizian erasotzailearen kontra bagoaz matxote batzuk bezala portatzen garela esaten diguzue, horrela ez dugula laguntzen. “Gertatzen dena da zerbait egitea ez dela norbaiten kontra bat-batean egitea, baizik eta besteokin kontatzea denon artean zerbait egiteko, bakoitzak bere ardurak onartuz”. Ematen du ezin dugula ezer egin mutilok mutil bezala. “Mutila izatea arazoaren parte da, eta artalde (edo otso talde) horretatik urruntzen jakin behar dugu, beste era batera pentsatzen”. Jope, baina orduan zer egingo dut? “Ba ez dakit zer egingo dugun, baina pentsatu zerbait egitea ez dela zuk nahi duzuna egitea, zerbait egitea gauza asko izan daitezke”.\nPentsakor geratu naiz, “hurrengoan agian ez dut ezer egingo”, bururatu zait. Baina ez, badakit ez dela posible ezer ez egitea.


Bozkatzeko eskubidea zuten herritarren %30ak bozkatu du euskal estatuari buruzko galdeketa prozesuan. Gutxi da hori independentzia lortzeko, pausu handia ostera ibilbide horretan. Besterik gabe, duela hiru urte sortutako gizarte mugimendu xume batek antolatu duelako halako prozesu korapilatsua.\nBai, Gure Esku Dagok antolatu zuen erabakitzeko eskubidearen gainean Euskal Herriak ezagutu duen mobilizaziorik ikusgarriena, Durango eta Iruñea lotu zituen giza katea. Baina hau beste urrats bat izan da, hainbat arrazoirengatik eta bi bederen merezi du azpimarratzea: bat, halako kontsulta prozesu bat bideratzeko tresneria indartsu eta ondo olioztatua behar da, juridikoki, politikoki eta sozialki; bi, mobilizazio-festa batetik independentzia edo burujabetzaren alde bozkatzera jotzea jauzi oso garrantzitsua da.\nOrain lasai asko egin den bezala, egin daiteke Euskal Herri osoan 2019an edo 2020an. Gutxieneko baldintzarik baldin bada behintzat. Ez duela benetan erabakitzeko balio? Jakina, baina balio du herritarren borondatea gaur egun islatu daitekeen ahalik eta era gardenean adierazteko, eta horrek balio politiko handia du.\nKataluniako adibidea oso argia da: uste dut 2014ko azaroko erreferendumaren atarian inork gutxik pentsatuko zuela ekitaldi hark etorkizunari begira hartuko zuen indar sinbolikoa. Zergatik? Gauza askorengatik, baina batez ere eskubidea zuten herritarren %47k bozkatu zuelako eta gainera Espainiako Konstituzio Auzitegiak debekatu egin zuenean. Kataluniako independentistenean bakarrik ez, data hura Madrileko bihotzean ere iltzatua geratu zen.\nBitxia da, gainera, ikustea noiz eman den hemengo emaitza interesgarri hau. Katalunian udalerrietako 2009ko kontsulten lehen olatuan %27ko partehartzea izan zuten, noiz eta Konstituzio Auzitegiak Estatutu B erria bapo orraztu ondoren, Katalunia Madrilgo zentralismoaren aurkako su-mendia zenean. Hemen, kontrara, emaitza hau etorri da independentismoa basamortuko zeharkaldia egiten ari denean.\nKontsulten estrategia hau, gainera, errepide eta estadioak gainezka jartzekoa baino lurtarragoa eta seguruagoa dela ikusi da. Oraingoak herrietan jendeen arteko igurtzi handia eskatzen du; kalean independentista edo soberanista ez diren herritarrengana hurbiltzen da –klabe funtsezkoa–; eta ez du termometro errazek neurtu dezaketen helburu kuantitatibo zehatzik. Hori bai, emaitza arrakastatsuek 2017 eta 2018ko erronkak zailtzen dituzte, konparaketarako datuak hor izango dira eta. Baina hor da koxka, ezta?\nJoan den asteburuak erakutsi du, halaber, independentziaren aldeko borrokak jadanik ez duela zergatik irentsi behar bestelako gizarte esparruen lana, elkar elika dezaketela baizik. 34 herritan euskal estatuaz galdetu zen; Baztanen Lekarozko Aroztegiako egitasmoaz egin zen kontsulta, eta herritarren %27k parte hartu zuen hartan, gehiengo oso handia kontra agertuz; Donostian Gipuzkoa Zutikek astebetez Gipuzkoako Plazan irautea lortu zuen, gero eta herritar eta ilusio gehiago erakarriz gainera; eta Iruñean manifestazio oso jendetsuak euskaraz bizi nahi duela aldarrikatu zuen, aldaketaren instituzioak aldi berean akuilatu eta sostengatuz.\nBadirudi bor-bor batzuk bederen ari direla sortzen euskal gizarte erosoaren epelean.


Premio innovación, Observatorio de la Realidad Social de Navarra\nGIZARTE BERRIKUNTZAREN BIGARREN SARIA\nNafarroako Foru Komunitateko Gizarte Zerbitzuetako Gizarte Berrikuntzaren II. Sariaren helburua da Nafarroan Gizarte Zerbitzuak ematen dituzten entitateak saritzea, baldin eta gizarte-erronkaren bat edo batzuk berrikuntzako eta gizarte-eraldaketako partaidetza-prozesuetan garatutako zerbitzu, produktu edo eredu berriekin jorratu badituzte.\nDeialdi honen ondorioetarako, "Gizarte-berrikuntzatzat" hartzen da ideia berriak (produktuak, zerbitzuak eta ereduak) sortzea eta inplementatzea gizarte-erronkei erantzuteko. Aurrekoak baino eraginkorragoak, efikazagoak, jasangarriagoak, bidezkoagoak edo eraldatzaileagoak izan beharko dute eta beraien garapenean pertsonen partehartzea kontuan hartu beharko dute, harreman berriak sortuz eta herritarrak ahalduntzen lagunduz. Sozialak dira xedeetan eta baliabideetan.\nDeialdi honetan parte hartu ahal izango dute Nafarroako Foru Komunitateko Gizarte Zerbitzuen esparruan esku hartzen duten irabazi-asmorik gabeko nahiz irabazi asmoa duten erakunde publiko edo pribatuek.\nErakunde irabazleari 6.000 euroko saria emango zaio eskudirutan, eta bi erakunde finalistei 1.000 euroko sari bana.\nEskaerak navarra.es egoitza elektronikoan jasotako ereduaren araberakoak izango dira.\nHautagaitzak aurkezteko epea 2021eko uztailaren 18an amaituko da.\nGizarte Politiken Plangintza eta Ebaluazioko Behatokiaren Zuzendaritza Nagusiaren Gizarte Berrikuntza, Prestakuntza eta Europako Proiektuen Atalari zuzendutako hautagaien aurkezpena egoitza elektronikoan egingo da, bai eta Gizarte Eskubideen Sailaren erregistroan ere, Iruñeko González Tablas kaleko 7. zenbakian. Era berean, Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan aurreikusitako edozein baliabide erabili ahal izango da.\nHautagaiak jaso eta onarpen-epea amaitu ondoren, antolatzaileek aurrez hautatu ahal izango dituzte, eta memoriak saria erabakiko duen Epaimahaiari helaraziko zaizkio\nHautagaitzak eta eskatutako dokumentazioa\nHautagaitza bat aurkezteari dagokionez, erakundearen jarduera bat saritzeko moduko "proiektutzat" hartuko da, baldin eta jarduera horrek epe, aurrekontu eta giza talde jakin bat esleituta izan badu denboraldi jakin batean, eta jarduera deialdi honen aurreko bi urteetan hasi bada. Erakundearen ohiko jarduera ez da "gizarte-berrikuntzako proiektutzat" hartuko, ez eta duela urte batzuetatik hona maiz eta/edo behin eta berriz garatzen dituen programak ere.\nHautagaitza arau bidezko eskabide-ereduan beteko da, behar bezala beteta eta navarra.es egoitza elektronikoan eskuragarri egongo da.\nHautagaitzarekin batera, honako hauek aurkeztuko dira:\nGizarte-berrikuntzako proiektuaren deskribapen-memoria, eredu normalizatuaren arabera idatzia eta navarra.es egoitza elektronikoan eskuragarri dagoena.\nAurkeztutako gizarte-berrikuntza erreproduzitzeko eta hedatzeko baimen ziurtatua.\nEz da onartuko 2020an egindako sari honen lehen edizioan aurkeztu den hautagairik.\nEpaimahaia osatuko dute:\nEskubide Sozialen Sailburuak.\n“Tomás y Lydia Recari García Fundazio”ko Lehendakariordeak.\nGizarte-mailan zein berrikuntzaren eta gizarte-zerbitzuen arloan ospe handia duten hiru pertsonek, Gizarte Errealitatearen, Plangintzaren eta Gizarte Politiken Ebaluazioko Behatokiaren Zuzendaritza Nagusiaren eta "Tomas eta Lydia Recari García fundazioaren" akordio bidez izendatuak. Horietako bat Epaimahaiburu izango da.\nIdazkari jardungo du, hitzarekin baina botorik gabe, Gizarte Eskubideen Saileko Behatokiaren Zuzendaritza Nagusiko Gizarte Berrikuntza, Prestakuntza eta Europako Proiektuen Ataleko buruak.\nEpaimahaiaren osaera argitara emango da bere erabakiarekin batera.\nEpaimahaiaren funtzionamendua Nafarroako Foru Komunitateko Administrazioari eta Foru Sektore Publiko Instituzionalari buruzko martxoaren 11ko 11/2019 Foru Legean jasotako arauen bidez arautuko da. Osagarri gisa, foru-araudiak arautzen ez dituen gaietan, Sektore Publikoaren Araubide Juridikoaren urriaren 1eko 40/2015 Legea aplikatuko da.\nEpaimahaiak hautagaitzak ebaluatzeko beharrezkotzat jotzen dituen argibideak eskatu ahal izango dizkie parte-hartzaileei, bai eta erakunde hautagaiei "in situ" bisitak egin ere.\nEpaimahaiak aholkulari teknikoak sartu ahal izango ditu, egoki baderitzo.\nSari-proposamena egiteko eztabaidetan, Epaimahaiak irizpide hauek aplikatuko ditu:\nJorratzen duen erronka sozialaren garrantzia eta proiektuaren helburuen garrantzia eta egokitasuna.\nProiektuan zehar garatutako partaidetza- eta ahalduntze-prozesuen zabaltasuna eta sakontasuna\nGaratutako konponbidearen eta prozesuaren berritasun-maila, hau da, proiektuak zer lortu duen eta nola lortu duen. Zein neurritan den desberdina eta zein neurritan den konponbide konbentzionalak baino hobeagoa, eraginkorragoa, bidezkoagoa, jasangarriagoa edo eraldatzaileagoa izateagatik.\nProiektuak lortutako emaitzak, sortutako balio soziala.\nProiektuak gizartean sortu duen egiturazko aldaketa, arazoaren arrazoietan, eta ez soilik sintometan. Proiektuak sustatu dituen eta denboran iraungo duten harremanak, gaitasunak, botereak, paperak, aurreiritziak, oztopoak eta abar aldatzea.\nProiektuak sortu duen gaitasuna, diseinuagatik, irekitasunagatik, lankidetzan lan egiteagatik, etab., haren inpaktua denboran handitu dadin, bai proiektua beste ingurune batean eta/edo beste erakunde batek erraz egin dezakeelako (erreplikagarritasuna), bai haz daitekeelako (eskalagarritasuna)\nProiektuaren iraunkortasun sozial eta finantzarioa, bere kabuz iraun dezakeena, finantzaketa espezifiko konstanterik behar izan gabe.\nProiektuak genero-ikuspegia nola jaso eta landu duen.\nProiektuak ekitatearen eta irisgarritasunaren eredua bere aldaeretan nola jaso eta landu duen.\nEragin duen ingurumen-inpaktu positiboa.\nProiektuaren erabateko koherentzia, haren osagaien arteko lotura logikoa, hau da, erronka sozialaren, helburuen, jardueren, baliabideen, emaitzen, zeharkako ikuspegien eta inpaktuaren artekoa.\nEpaimahaiak hiru sari ematea proposatuko du:\nLehen saria hautagaitza irabazleari, hobekien baloratutako hautagaiari.\nBi sari, finalista gisa, bigarren eta hirugarren lekuan baloratutako beste bi hautagaitzari. Sariak ez ditu biak bereiziko.\nEpaimahaiak saria eman gabe utzi ahal izango du, baldin eta, bere ustez, merezimendu nahikoak egiaztatzen dituen hautagairik aurkezten ez bada.\nEpaimahaiaren erabakia hartzen den egun berean jakinaraziko da.\nGizarte Eskubideetako Kontseilariaren Foru Agindu bidez emango da saria, eta interesdunei jakinaraziko zaie, eta Nafarroako Aldizkari Ofizialean argitaratuko da, denek jakin dezaten.\nSaria ekitaldi publiko bakar batean banatu eta zabalduko da. Ekitaldi hori Gizarte Eskubideen Sailak deituko du 2021eko azken hiruhilekoan, eta gonbidapena egingo zaie epaimahaiko kideei eta sarira aurkeztu diren erakunde guztiei.\nGizarte Zerbitzuetako Gizarte Berrikuntzaren II. Sarian parte hartzeak hura arautzen duten oinarri guztiak erabat onartzea esan nahi du, bai eta Gizarte Eskubideen Sailak antolatutako Gizarte Berrikuntzaren sariari buruzko banaketa- eta hedapen-jardunaldietan parte hartzea ere.\nGerta daitezkeen gorabeherak eta oinarri hauetan aurreikusi gabeko kasuak Gizarte Errealitatearen, Plangintzaren eta Gizarte Politiken Ebaluazioko Behatokiaren zuzendari nagusiak ebatziko ditu.\nSaria ebazten duen Foru Aginduaren aurka, interesdunek gora jotzeko errekurtsoa aurkeztu ahal izango diote Nafarroako Gobernuari, hilabeteko epean, saria Nafarroako Aldizkari Ofizialean argitaratu eta biharamunetik aurrera, dagozkion ondorioak izan ditzan.\nIruñean, bi mila eta hogeita bateko maiatzaren hogeita hamaikan. Gizarte Eskubideen Sailburua. Mª Carmen Maeztu Villafranca. ".


Barre lako bertsoak - bizkaie.biz\nBertsotan III. urtea // 79. zenbakia\nGoian bego Kaxiano, Euskal Herriko soinujole famatua, euskal kulturearen ikur ezaguna. Holako persona bati derrigorrez egin behar jako omenaldi bat, eta omenaldi on danek bertsolariak eukiten dabez. Eta bereak be euki ebazan. Ez ahaztutekoak ganera. Bertsoa osorik jarri beharrik ez dago omenaldi haretako bertsoen gogoangarritasuna ikusteko:\nzuk jo ez duzun bazterrik\nez dago munduan [...]\nBertsolariak, neure ustez, zera esan gura eban: zuk ez dozu munduko bazterrik “soinua” jo barik itxi. Hiperbatona gura legez. Hara berba bat ahaztuteak zelako ondorioak ekar leikezan. Horreek bai laudorioak horreek!\nBeste omenaldi tipo bat presoena izan leiteke. Preso baten ondo-etorrian izan zan, Gipuzkoan hau be. Askotan ez da jakiten zer kantau momentu batzuetan eta topikoetara joten da. Hori izango zan kasuko bertsolariaren asmoa, baina ez jakon lar ondo urten bertsoa:\nekarri ditzagun [...]\nHolako beste omenaldi baten, iheslariak aitatzen ebazala aurkezleak, bertsolariak erreferentzia egin gura eutseen mendiei, gure aberriko mendilerroei:\n[...] Euskal Herriko mendiak dira\nPirineos eta Alpes [...]\nBaina danak ez dira hanka sartzeak. Batzuek bete-betean asmetan dabe eta horrek eragiten dau barrea. Horren jaun eta jabe Lazkaomendiko bertsolaririk txikiena izan zan. Plazaren batean, Lazkao Txikiri puntu hau imini eutsien:\n[...] “Inuxente ugari\n“Zu bakarra zinela\nuste al zenduan” [...]\nBaita gaztelaniaz be:\n[...] “ Lazkao Txiki eres\n“y tu siempre bebiendo\na cuenta de otros”\nZenbat gauza esan leiteken hamairu silabatan!\nEsaten dana ez ei da izaten esan gura dana askotan. Berba lauz adierazo gura doguna ez dator bat buruan daukagun kontzeptuagaz. Arrazoi asko dagoz fenomeno hau espliketako: momentuko artegatasuna, sentiduten dana azaltzeko berba zehatzak ez topetea, ez jakitea, etab.\nEta prosan hori jazoten bada, zer esanik ez bertsotan. Andoni Egañaren arabera, bertsolari batek sekula ez dau gura dauana esaten. Errimak, silaba kopuruak eta etenak ez dira sano lagungarriak izaten, oztopo diralako beste ezer baino. Horren adibide ugari dagoz; izan be, bat-batekotasunaren ezaugarri nagusietako bat akatsa da, hanka sartzea, eta gura dana ezin esatea be akats izan leiteke. Gehienak arruntak izaten dira, ezelako berezitasunik bakoak, baina badagoz antologia bat osotzeko lakoak. Hain zuzen be, horreek dira gaurko artikuluaren berbagaiak.


Gas sorgailu multzoaren hutsegitearen hasierako analisia\nZentral baten funtzionamendurako, ekipo elektrikoak eta sorgailuak lotura garrantzitsuak dira, eta horrek zentralaren elikatze-ahalmenean eragin dezake neurri handi batean. Energia hornitzeko ahalmena nahikoa ez bada, industria ekoizpenak ...\nZein dira gas sorgailuen erabilerak\nZertarako balio du gas sorgailuak? Gas sorgailua energia sortzeko ekipamendu mota bat da. Funtzionamenduaren printzipioa da motorrak gasa erretzen duela, energia beroa energia mekaniko bihurtzen dela eta sorgailuaren biraketak ebaketa ma ...\nNola erabili sorgailua zuzen gogorrean\nSorgailu multzoak ingurumen baldintza gogorretan erabiltzea batez ere ingurumen faktoreen eraginaren ondorioz gertatzen da. Zenbait neurri eta metodo hartu behar dira goi lautadako eremuetan eta eguraldi hotzetan. Jarraian zehazten dira ...


ARTXANDAPE - albisteak / noticias: “MEJOR PROYECTO EMPRENDEDOR” JARDUNALDIRAKO AUKERATUA IZAN DA LH 1ek eta LH 5ek AURRERA ERAMANDAKO PROIEKTUETAKO BAT!\n“MEJOR PROYECTO EMPRENDEDOR” JARDUNALDIRAKO AUKERATUA IZAN DA LH 1ek eta LH 5ek AURRERA ERAMANDAKO PROIEKTUETAKO BAT!\nArtxandape Ikastolan, hainbat urte daramagu hezkuntza hobetzeko lanean. Azken urte honetan ahalegin berezia egin dugularik proiektuetan oinarritutako ikaskuntzan. Metodologia honek ikasleen konpetentzia diziplinarrak lantzeaz gain, zehar konpetentziak garatzeko (komunikazioa, elkarlana, ekimena, ikasten eta pentsatzen ikastea) egoera ezin hobeak eragiten ditu. Gainera, ikasleek proiektuen helburuei erantzutean ikasten eta lantzen dutenaren praktikotasunaz jabetzen dira, ikasketa esanguratsua eta iraunkorra bermatuz.\nHorretarako, irakasle talde batek “Cómo educar el talento emprendedor” formazioan parte hartu du. Ikastaro honen amaierako jardunaldian, Artxandapeko etapa bakoitzeko, Haur Hezkuntza, Lehen Hezkuntza eta Derrigorrezko Bigarren Hezkuntza, proiektu bana aurkeztu dugu.\nIkastetxe ezberdinetatik aurkeztu diren proiektu guztien artean, Artxandapetik proposatutako bat izan da saritua, LH1 eta LH5 mailetako proiektu bertikala hain zuzen ere; hurrengo ikasturtean Bartzelonan izango diren “Mejor proyecto emprendedor de España” jardunaldietan parte hartzeko hautatua izan delarik.\nProiektu hau “Aldaketaren eragileak gara!” eta “Munduko biologotik, auzoko Bilbologora!” deitzen da. Honen helburuak, munduko animalia desberdinak ezagutzea eta haien egoera ikuspuntu kritiko batekin aztertzea, ekosistemen garrantziaz jabetzea, eta hauek mantentzeko egin beharreko ekintzez konturatzea; espezieak ekosistema batetik bestera aldatzea ekar ditzakeen ondorioak aztertzea; eta auzoaren animalien zein auzokideen arteko elkarbizitza hobetzea dira.\nLerro hauen bidez, ikasturtean zehar irakasleek egindako lana eskertu eta zoriondu nahi dugu eta kasu honetan, zorion zein esker bereziak eman nahi dizkiegu formazio honetan parte hartu duen irakasle taldeari!\n¡UN PROYECTO LLEVADO A CABO POR LH 1 Y LH 5 HA SIDO ELEGIDO PARA PARTICIPAR EN LA JORNADA “MEJOR PROYECTO EMPRENDEDOR”!\nEn Artxandape Ikastola llevamos años trabajando para mejorar la educación que se imparte. En concreto, estos últimos años se ha hecho especial hincapié sobre el aprendizaje basado en proyectos. Esta metodología, aparte de trabajar la competencia disciplinar de cada área, también provoca situaciones inmejorables para desarrollar las competencias transversales (comunicación, cooperación, emprendizaje, aprender a aprender y a pensar). Además, mientras los alumnos responden a los objetivos de los proyectos son capaces de poner en práctica los contenidos que trabajan, garantizando un aprendizaje significativo.\nPara ello, un grupo de profesores ha participado en la formación “Cómo educar el talento emprendedor”. En la jornada final de esta formación, cada etapa de Artxandape, Educación Infantil, Educación Primaria y Educación Secundaria Obligatoria hemos presentado un proyecto.\nEntre los proyectos que se han presentado desde diferentes centros educativos, el premiado ha sido uno de los propuestos por Artxandape Ikastola. En concreto, ha sido el proyecto vertical llevado a cabo por LH1 y LH5. Ha sido elegido para participar en las jornadas “Mejor proyecto emprendedor de España” que tendrán lugar en Barcelona el próximo curso escolar.\nEste proyecto se llama “¡Somos los agentes del cambio!” y “¡De biólogos del mundo a Bilbólogos del barrio!”. Los objetivos del proyecto son conocer las diferentes especies que hay en el mundo y analizar su situación desde un punto de vista crítico; tomar conciencia de la importancia de los ecosistemas y ser conscientes de las acciones que se pueden llevar a cabo para mantenerlos; analizar las consecuencias que puede tener cambiar una especie de un ecosistema a otro; y mejorar la convivencia entre los animales del barrio y los vecinos del mismo.\nMediante esta líneas, nos gustaría agradecer y felicitar la labor que llevan a cabo los profesores y en este caso, queremos felicitar y agradecer especialmente al grupo de profesores que han participado en esta formación.


Mugimendu Feminista: "Oinarritik dena aldatzeko gabiltza lanean, eta holan jarraituko dugu, denok aske izan arte" - Lea-Artibai eta Mutrikuko Hitza : Lea-Artibai eta Mutrikuko Hitza\nMartxoaren 8ko Lea-Artibai mailako manifestazioa Ondarroan\nKaleak hartu dituzte beste behin, martxoaren 8an, emakumeek. More kolorea gainerako koloreei nagusitu zaie, eta egun honetan eta gainerakoetan ere kalera irteteko milaka arrazoi daudela esan dute ozen. Matxismoagaz amaitzeko premia eta desioa adierazi dute ume, gazte eta nagusiek. Emakumeek eta gizonezkoek. Guztiek batera.\nEtxelila Emakumin Topalekuan hasi du manifestazioak ibilbidea 13:00ak jo eta segituan. Turrunek iragarri dute mobilizazioaren hasiera. Ordurako, oinez zein autokarabanetan eskualdeko gainerako herrietatik etorritako ehunka eta ehunka herritar zeuden bertan. Antolatu indarrak, batu borroka feministara pankarta buruan zutela ekin diote Alamedarainoko bideari, Andrabanda feministaren erritmoei jarraituz. Nasa kalera ailegatzerakoan, berriz jo dute turrunek: arraunlariek eman diete orduan ongietorria manifestariei, arraunak gora zituztela.\nArranlariek ere berdintasunaren aldeko keinua egin nahi izan dute.\nEta Alamedara ailegatuta, Andrabandaren saioa, bertsoak,… eta Lea-Artibaiko Mugimendu Feministaren irakurketa. “Greba feministetatik greba orokorrera jauzi egin genuen, eta gaur, berriro ere historia idatzi dugu. Zorionak Lea-Artibai”. Azken bi urteetan mugimendu feministak mobilizatzeko eta antolatzeko erakutsitako gaitasuna goraipatu dute, greben arrakasta mugimenduarentzat estimulu handia izan dela aipatuz. Euskal Herriko V. Jardunaldi feministak ere hortik jaio zirela gogoratu dute, “parte hartze handiagaz” jaio ere. Gogoratu dute gaur 20 urte bete direla Emakumeen Mundu Martxa plataformak mundu mailako lehen ekimena egin zuenetik. “Aurten ere Bizitzeko erresistitzen dugu, eraldatzeko martxan gaude lelo orokorraren barruan Nazioarteko V. Ekintza antolatu da mundu mailan. Bai grebek, jardunaldiek edota egunerokotasuneko ekintza txikiek denon artean gogoeta egin, indarrak metatu eta estrategia berriak pentsatzeko balio digute”.\nFeminista izatea ez dela berezkoa, egin egiten dela adierazi dute, sustraietatik, praktikan eta era kolektiboan. “Beraz, denok ez gara feministak. Ez da eraldatzaile izango betiko rolen, politiken eta esplotazioen edota aberastasunen banaketaren barruan izandatzen den feminismoa, erosoa izan ahal den arren. Guri horrek ez digu balio, ez eremu mikroan ezta eremua makroan ere”.\nEmakumeek zaintza lanei astean 20 ordu gehiago eskaintzearen eta bataz beste %30 gutxiago kobratzearen atzean, zaintza lan ikusezinak eta soldata arrakala daudela eta horren erruduna sistema kapitalista dela salatu dute: eredu familiarista bat eta ongizate estatu sexista bat. “Erakunde patriarkal eta neoliberalak daude horren atzean, eta horren guztiorren onuradun nagusiak patronala, burgesia eta patriarkatua erreproduzitzen duten gizonezkoak. Oinarrian, beraz, indarkeria matxista da, mendeetan menpean eduki gaituen indarkeria”.\nNaizeni ahotsa ematen. Elaxar Lersundi Naizen transexualen elkarteko kide ondarrutarra izan da turrunak jotzearen arduraduna. Ohore bat izan dela adierazi du sare sozialen bidez, ohora bat emakume transexual eta zisgeneroen egunean turruna jotzea.\nAndrabanda feministak jarri dio errimoa martxoaren 8ko ekitaldiari\nNahi izatea, ahal izatea. Horren guztiorren aurrean, batasuna aldarrikatu dute. Batasuna eta antolaketa eguneroko borrokak aurrera eramateko. “Berdintasun formaletik haratzagoko emakume, trans eta bolleren antolaketa bultzatu behar dugu, komunitate feminista konprometitu bat eraikitzeko”. Horretarako, kaleetan eta talde, kolektibo eta asanbladetako antolakuntza feministaren bidez presioa egin behar dela esan dute, emakumeen arteko sare egonkorrak sortuz. “Eskualdean ere bagabiltza apurka-apurka herri desberdinetako feministok saretzen, elkar entzuten eta elkarregaz dinamika desberdinak aurrera eramaten. Batuta askoz gehiago garelako, eta izango garelako! Azken batean, bizitza erdigunean ipintzeak batzen gaitu, eta horrek iraultza erradikala dakar, eta ondorioz, askoren pribilegio eta botere ekonomiko, kultural eta sozialen galera”.\nEgunez egun eta benetako berdintasun bat lortu arte borrokan jarraitzeko konpromisoa plazaratu dute, norbere gorputzerako eskubidea, sexu eta ugalketa eskubideak, aniztasuna eta sexu askatasuna defendatzen jarraitzeko konpromiso irmoa. “Eskuin mutur zaharkitu, misogino eta homofoboei aurre egiten ere jarraituko dugu, gure gorputzetan eta lurraldean erabakitzeko burujabetza eta feminismoa behar ditugu. Oinarritik dena aldatzeko gabiltza beharrean”. Eta horrela jarraituko dute martxoren 8an eta urteko gainerako egunetan. Aske izan arte, borrokarako deia egin diete berdintasuna nahi duten guztiei.\nBestalde, herrian egin zuten manifestazioa lekeitiarrek, eta erasoak sufritzen dituzten emakumeengan jarri zuten begirada. «Guk sisnisten zaitugu» mezua zabaldu eta sisisten ari diren horiei aurpegia jartzea izan zuten helburu. Horrez gain, erasoak salatzen dituzten emakumeak babestu eta zalantzari ezelako aukerarik ez ematearen beharra azpimarratu zuten.\nM-8 Lea-Artibaiko manifestazioa Ondarroan\nArgazkiak: Amorotoko Talde Feminista\nErlazionatutako edukiaMartxoaren 8a Lea-Artibai eta MutrikunAmaia Perez Orozko: “Sistemaren gurpiletik irtetea lortu behar dugu”


Osasun-langileen prestakuntzak Pakistanen jaiotako 100.000 haurren bizitza salba lezake | Consumer\nOsasun-langileen prestakuntzak Pakistanen jaiotako 100.000 haurren bizitza salba lezake\nPakistango barruti batean egindako ikerketa batek erakutsi zuen jaioberrien heriotza-tasa %15 eta %20 artean jaitsi zela.\nOsasun-langileen prestakuntza handiagoa izanez gero, Pakistanen urtero jaiotako 100.000 haurren bizitza salbatu ahal izango litzateke, “The Lancet” egunkari medikoan argitaratutako artikulu baten arabera. Hala Pakistango barrutian egindako azterketa baten emaitzak aztertzen dira artikulu horretan. Hala barrutiko osasun-sistemaren barruan funtzionatu zuten osasun-neurriei buruzko heziketa- eta kontseilaritza-praktiketako prestakuntzan oinarritu zen ikerketa horren saiakuntza. Save the Children erakundeak ikerketa finantzatu du Munduko Osasun Erakundearekin eta Melinda Gatesekin batera.\n2006. eta 2008. urteen artean egindako probaren ondorioz, jaioberrien heriotza-tasa eta jaiotzean hildako haurren kopurua %15 eta %20 bitartean murriztu zen. Gainera, ama gehiagok erditu zuten osasun-instalazioetan, eta jaioberrien arreta eta zainketa nabarmen hobetu ziren, GKEak nabarmendu zuenez. Saiakuntza ez dator bat jaioberrien arretari buruzko aldez aurreko azterlanekin, ikertzaileek sektore publikoko programa zabal baten bidez lan egin baitzuten osasun-langile berriak kontratatu gabe.\n“Azterlan honek erakusten du, lehen aldiz, nola sar daitezkeen modu positiboan egungo osasun-sisteman zenbait osasun-jarduera, jaioberrien biziraupenean eraginkortasuna frogatuta dutenak”, dio Zulfiqar A doktoreak. Bhutta, “The Lancet” artikuluaren buru den autorea eta Karachiko Unibertsitateko (Pakistan) ginekologia- eta pediatria-osasuneko irakasle eta zuzendaria.\nIkerketa-aldian, lanaren arduradunek hainbat gairi buruzko prestakuntza eman zuten: taldeko kontseilaritza nola egin, jaioberriak nola zaindu eta zaindu, ohiko emaginekin batera lan egin, etxeak bisitatu eta ama berriei haurrak zaintzeko praktika errazak erakutsi. Praktika horien artean sartu ziren, besteak beste, bularra modu esklusiboan eta hasiera-hasieratik ematea, bainua atzeratzea eta jaioberriari eragin diezaioketen gaixotasun larriak azkar ezagutzea. “Pakistanen bakarrik, neurri sinple horiek nazionalizatzeak urtean 100.000 jaioberri salbatzea ekar lezake, eta, agian, askoz gehiago, azterketa-eremukoa baino estaldura zabalagoa aplikatuko balitz”, dio Bhutta doktoreak.\nbiziraupen haurtxoak jaioberriak neonatal-eu


Koldo Izagirre — Wikipédia\n21 juin 1953 (66 ans)\nScénariste, écrivain, traducteur\nBeterriko Liburua Ohorezko Literatur Aipamena (d) ( 1998 )\nKoldo Izagirre Urreaga, né le 21 juin 1953 à Pasaia, est un traducteur, poète et écrivain basque espagnol de langue basque.\nDès sa jeunesse, Koldo Izagirre s'intéresse à la littérature et participe à différents mouvements culturels durant les dernières années du franquisme.\nTrès prolifique, Koldo Izagirre est l'un des écrivains des plus innovants et reconnus au Pays basque. Il investit plusieurs genres littéraires dont la poésie, le roman, les courts récits, la linguistique et l'essai. Il est le traducteur de plusieurs classiques et traduit les œuvres de la littérature mondiale.\nEn plus de la littérature pour adultes, Koldo Izagirre écrit plusieurs livres pour enfants et pour la jeunesse. Il a aussi publié de nombreux articles dans la presse, pour la télévision et le cinéma, et a également travaillé en tant que directeur et scénariste au cinéma.\nIl crée, avec Bernardo Atxaga, le magazine Ustela au parcours bref mais à l'importance non négligeable dans l'histoire de la littérature basque des dernières décennies ; il est également à l'origine de Oh! Euzkadi!, avec Ramon Saizarbitoria.\nItsaso ahantzia. 1976, Kriseilu.\nOinaze zaharrena, 1977, Ustela saila.\nGuardasola ahantzia, 1978, Ustela Saila.\nBalizko erroten erresuma, 1989, Susa.\nNon dago Basque harbour? 1997, Susa.\nTeilatuko lizarra 2005, Susa.\nRimmel, 2006, Susa.\nEuzkadi merezi zuten 1985, Hordago.\nNik ere Germinal! egin gura nuen aldarri1998, Elkar.\nAgirre zaharraren kartzelaldi berriak 1999, Elkar.\nEgarri egunak portualdean 2011, Susa.\nMetxa esaten dioten agirretar baten ibili herrenak 1991, Elkar.\nVladimir 1996, Erein.\nSua nahi, Mr Churchill? 2005, Susa.\nEuskal Lokuzioak, 1981, Hordago.\nEz duk erraza, konpai 1995, Susa.\n"Merry Christmas, Panama" esan zuen heriotzak 1999, Euskaldunon Egunkaria.\nAutopsiarako frogak 2010, Susa.\nDesertorea, Boris Vian. Armiarma, 2009\nGaueko hegaldia, Antoine de Saint-Exupéry. Igela, 2008\nBi poema, Wislawa Szymborska. 1999, 2008\nHogeita bost poema, Mahmoud Darwich. Trad.: Itxaro Borda / Koldo Izagirre / armiarma.com, 2008\nUlenspiegelen elezaharra, Charles de Coster. Alberdania-Elkar, 2007\nUmearen ehiza, Jacques Prévert. Realpolitik, 2006\nSud-Ouestaren argia, Roland Barthes. susa-literatura.com, 2005\nAntoloxia homenaxe, 32 poema, Manuel Maria. Fato Cultural Daniel Castelao, 2005\nNazkatutako bluesa, Langston Hughes. Ahalegina, 2004\nEguna garaitu, gaua garaitu, Robert Desnos. Ahalegina, 2004\nNekatua nago, Yehuda Amichai. Ahalegina, 2004\nNi zapatok naute, Félix Leclerc. Trad.: Itxaro Borda / Koldo Izagirre / Ahalegina, 2004\nIparburuko esploratzailea, Joseph Brodsky. Ahalegina, 2004\nAskatasunaren kantua, Banira Giri. Ahalegina, 2004\nLanari lotua, Liam O'Muirthile. Ahalegina, 2004\nEz ezazula uste, Claes Andersson. Ahalegina, 2004\nKatu beltza, Ali Prodimja. Ahalegina, 2004\nIreki leihoak, mesedez!, Fakhar Zaman. Ahalegina, 2004\nEstrontzio 90, Nazim Hikmet. Ahalegina, 2004\nAdoreak, Juan Gelman. Ahalegina, 2004\nHamar poema, Paul Éluard. armiarma.com, 2002\nIdi orgaren karranka, Victor Hugo. Elkar, 2002\nHeriofuga, Paul Celan. Literatura Unibertsala – Batxilergoa, 2000\nZerua eta itsasoa, Joan Salvat-Papasseit. Vladimir-12, 1999\nGauez ate joka datozenean, Xabier P. Docampo. Elkar, 1996\nMateo falcone eta beste zenbait istorio, Prosper Mérimée. Elkar, 1995\nIdazlan hautatuak, Joan Salvat-Papasseit. Pamiela, 1995\nPoema antologia, Vladimir Maiakovski. Susa, 1993\nIntxixuen artxibotik, Rafael Dieste. Elkar, 1993\nLauretatik lauretara, Manuel Antonio. Trad.: Iñigo Aranbarri / Koldo Izagirre. Susa, 1992\nRamon Lamoteren gauzak, Paco Martin. Elkar, 1989\nAresti/Ferreiro/Espriu antologia, Salvador Espriu. Erein, 1988\nBazterrak, Uxío Novoneyra. Pamiela, 1988\nZirtzilak: Kristalezko begia, Alfonso Rodríguez Castelao. Susa, 1986\nMaiatza zorabiatuaren pastorala, Manuel Maria. Antzerti-72, 1985\nBerengela izeneko otarantza baten ibilketak eta biribilketak, Manuel Maria. Antzerti-72, 1985\nKristalezko begia: eskeleto baten oroimenak, Alfonso Rodríguez Castelao. Kriselu, 1976\nPortail de la Littérature Basque sur Koldo Izagirre.\n(es) Koldo Izagirre Urreaga sur Auñamendi Eusko Entziklopedia\n(eu) Oh! Euzkadi aldizkariaren ale guztiak.\n(eu) Koldo Izagirre, Literaturaren Zubitegian.\n(eu) Koldo Izagirreri eginiko elkarrizketa, Argia.\nCe document provient de « https://fr.wikipedia.org/w/index.php?title=Koldo_Izagirre&oldid=164970984 ».\nTraducteur vers le basque\nÉcrivain né à Saint-Sébastien\nLa dernière modification de cette page a été faite le 29 novembre 2019 à 20:14.


Nafarroako Enplegu Zerbitzuak 5.200 eta 10.010 euro bitarteko laguntzak ematen ditu enpresetan kontratu mugagabeak egiteko\nAurten 6,2 milioi euro erabiliko ditu enplegua sustatzeko programetarako, eta prestakuntza eta ikaskuntza kontratuetarako eta lan kontuengatik Nafarroara itzultzen diren pertsonentzako laguntzak ere emango ditu\nvideocam Incentivos económicos del SNE-NL a la contratación indefinida en empresas collections Irudi galeria\nNafar Lansare - Nafarroako Enplegu Zerbitzuak, Nafarroako Gobernuko Eskubide Sozialen Departamentuko erakundea, laguntzak birformulatu ditu enpresei, laneratzeko zailtasunak dituzten gazteen eta beste kolektibo batzuen kontratu mugagabea sustatzeko, 5.200 eta 10.010 euro artean.\nKolektibo horien artean, berrikuntza gisa, atzerrian lanean ari diren profesionalak ere agertzen dira, horiek itzultzea errazteko neurria baita. Halaber, 4.000 eta 4.400 euro arteko zenbatekoarekin, Prestakuntza eta Ikaskuntza kontratuaren modalitatea sustatzen da, lan-aukera prestakuntzarekin konbinatzearren, baina enpresek gutxi erabilitako formula bat da.\nCarmen Maeztu kontseilariak eta NEZ-NLko zuzendari kudeatzaile Miriam Martonek prentsaurrekoan aurkeztu dute diru-laguntzen berrantolaketa. Aurreko egunetan, hainbat indargabetze argitaratu dira NAOn, eta atzo bertan kontratazio mugagabea babesten duen deialdi berria ere bai.\nPizgarri horien bitartez, administrazioak lan-merkatuan esku hartzen du laneratzeko zailtasun handienak dituzten pertsonak kontratatzea bultzatzeko: gazteak (praktiketan edo ekonomia bultzatzen duten enpresetan), Errenta Bermatua (EB) jasotzen duten pertsonak, iraupen luzeko langabeak (IL), genero-indarkeriaren biktimak (GIB), 45 urtetik gorakoak edo itzulitakoak eta desgaitasuna duten pertsonak.\nFormulazio berria Enplegu Plan berrirako enpresa eta gizarte arloko eragileekin egindako negoziazioetatik dator. “Horien helburua da laguntza publikoarekin sortutako enplegua kalitatezkoa eta mugagabea izatea. Koronabirusaren krisiak pertsona askoren lan-egoera okertu du, eta, enplegua berreskuratzeko fase honetan, berriro lanera sartzeko modua baldintza onenetan burutzea nahi dugu”, azaldu du Maeztuk.\nAldi baterako kontrataziorako diru-laguntzak gazteentzat eta laneratzeko zailtasun handienak dituzten hiru kolektiboentzat izango dira: EB, IL eta GIB. Hala ere, NEZ-NLk soilik diru-laguntza emango du gutxienez 6 hilabeteko kontratuetarako, 12 hilabetera bitarteko luzapenekin.\nBestalde, Martonek enpresentzako injekzio ekonomiko garrantzitsua azpimarratu du. Neurri horietarako, NEZ-NLren asmoa da aurten 6,2 milioi euro jartzea, 1,5 milioi REACC – Europako Gizarte Funtsetik datozenak.\n“NEZ-NLk ez du inoiz hainbeste funts izan kontratazioa finantzatzeko. Horrela, enplegua sortzeko garai honetan enpresen egonkortasuna ere bultzatu nahi dugu”, nabarmendu du.\nZehazki, NEZ-NLk 3 milioi euro bideratzeko asmoa du gazteak kontratatzeko, 2,7 milioi euro zailtasunak dituzten beste kolektiboentzat (EB, IL, genero-indarkeria, 45 urtetik gorakoak, itzulitakoak, eta Prestakuntza eta Ikaskuntza kontratua), eta 440.000 euro desgaitasunerako, hasiera batean aurreikusitakoaren bikoitza.\n12 hilabeteko lanaldi osoko edo aldi baterako kontraturako oinarrizko zenbatekoaren gainean, %10 gehiago jarriko du NEZ-NLk kontratatua emakumea bada:\n30 urtetik beherako gazteentzako kontratuak:\nPraktiketan: 3.600 € eta 6.120 € artean, titulazioaren arabera.\nNafarroako ekonomia bultzatzen duten enpresetan: hilean 935 € eta 1.045 € artean.\nMugagabe bihurtzea: 5.200 € / 5.720 €.\nMugagabea: 5.200 € / 5.720 €.\nErrenta Bermatua, Iraupen Luzea eta Genero Indarkeriaren Biktimak:\nAldi baterakoa: 4.000 € / 4.400 €.\nMugagabe bihurtzea: 5.200 € / 5.700 €.\nMugagabea: 9.100 € / 10.010 €.\n45 urtetik gorakoak eta lan-itzulera:\nMugagabea: 7.150 € / 7.865 €.\nDesgaitasuna duten pertsonak (NAOn argitaratzeko zain):\nMugagabea: 7.500 € / 8.250 €.\nPrestakuntza eta Ikaskuntza kontratua: 4.000 € / 4.400 €.\nLan-inguruneetako prestakuntza da, LH Dualaren antzekoa. Kontratua eta prestakuntza-akordioa sartzen dira kualifikaziorik gabeko ikastunekin (16 urtetik 25 urtera, eta adin mugarik gabe desgaitasuna duten pertsonentzat, gizarte-bazterketako taldeak eta Tailer Eskoletako edo enplegu- eta prestakuntza-programetako ikasleak).\n2020. urtean, NEZ-NLk enpresetako kontrataziorako 2,8 milioi euro jarri zituen (547 kontratu, pandemiari egotzitako beherakada), 2018an eta 2019an inbertitutako 4 milioi euroren aurrean (urtero 760 kontratu inguru). NEZ-NLren esku hartzeko lerro hau berria da, 2016an 285.300 euro baino ez baitziren eman desgaitasunaren arloan.\nEgungo bilakaera positiboa da. Laguntzen berrantolaketa honetara bitarte, 2 milioi euro inguruko eta 324 kontratatutako eskaerak iritsi dira: 238 gazte eta 86 EB, IL eta desgaitasuna duten pertsonak.\nKontratazioa sustatzeko laguntzek eragin positiboa dute kontratatutako pertsonen laneratzean, eta administrazioarentzat itzulera soziala ere bultzatzen dute (prestazioetan aurreztea, kotizazioen bidezko diru-sarrerak, e.a.):\nErrenta Bermatuan, kontratatutako pertsonen %10 bakarrik langabe geratu zen eta diruz lagundutako kontratua amaitu eta sei hilabetera prestazioa kobratzera itzuli zen. %65,7ak lanean jarraitu zuen, eta inbertitutako euro bakoitzeko, 1,9 berreskuratzen dira.\nIraupen luzeko langabeei dagokienean, %60 lanean zegoen handik sei hilabetera, %55 kontratu mugagabeekin.\nGazteen praktikak: diruz lagundutako kontratua amaitu eta sei hilabete ondoren, %96,6 lanean ari zen, eta %87 bi urtera. %62 kontratu mugagabeekin laneratzen da eta %56 enpresa berean.\n“NEZ-NLk egindako ebaluazioetan egiaztatu dugu laneratzea handia dela kontratu mugagabeekin. Pizgarrien formulatze berria ildo horretan egin da”, azaldu du Martonek.\nAsebetetzeari dagokionean, enpresa onuradunek 10etik 8,19ko puntuazioa ematen diote NEZ-NLren politika honi.\nNafarroako enpleguak berreskuratze garrantzitsuarekin jarraitzen du. Enplegu gehien sortzen duen hirugarren Autonomia Erkidegoa izan zen Nafarroa apirilean. Kontratazioa %3ko erritmoarekin hazten ari da martxoarekin alderatuta (27.000 kontratu ingurutik %8 mugagabea da).\n41.745 pertsona langabe daude: %59 inguru emakumeak dira, %32 inguru 34 urtetik gorakoak, eta %56 iraupen luzeko langabeak. Langabe guztietatik %23,5 aurkitzen da lanik gabe bi urtetik gorako denboraldian eta beste %29,5 urtebete eta bi urte arteko denboraldian.


Jon Juarez blog: Dos medios zorros\nEtiquetas: Leire Salaberria, Writing Publicado por jon juarez en 21:51\nEta non lor dezakegu liburua?\nNire ilobari oparitu nahiko nioke!!!\nAnimaliekin zoratuta dabil...Jijijiji\nBa tamalez oraindik ez da liburudendetara ailegatu!\nAupa Jon! Esaiezu Amazonekoei bukatu egin direla, azkenekoa erosi dut eta! jaja. ExitoTotal!\nJAJAJA, Milesker DAF!!!! eso es que solo habría uno en stock! ^__^ esango didazu gustokoa duzun.\nmaravillosa crítica y las ganas que me han entrado de conseguirlo y de pasar un poco de bastante envidia guarri... joé que no se puede ser tan buenos!!. Felicidades a ambos!!!\nJaja, gracias Yolanda! ^__^ Estubo bien como experimento. Aunque si te digo la verdad estoy bastante decepcionado con el editor, aun no ha sido capaz ni de devolvernos los contratos firmados.


Amsterdam - Wikipedia, entziklopedia askea.\n3.1Sorrera eta Erdi Aroa\n3.4Gainbehera eta modernizazioa\n3.6Amsterdamgo Ituna (1997)\nErakutsi/ezkutatu Hiriaren egitura azpiatal\n14Hiri eta herri senidetuak\n1000–1098 eta 1100–1109\n52°23′N 4°54′E / 52.38°N 4.9°E / 52.38; 4.952°23′N 4°54′E / 52.38°N 4.9°E / 52.38; 4.9\n1300 (egutegi gregorianoa)\nVarna, Aljer, Atenas, Bogota, Brasilia, Istanbul, Jakarta, Kiev, Managua, Manchester, Montreal, Mosku, Nikosia, Pekin, Recife, Riga, Sarajevo, Willemstad, Beira, Rio de Janeiro, Santiago de Cali, Ramallah eta Londres\nAmsterdam (nederlanderaz ˌʔɑmstərˈdɑm ahoskatua; eusk. «Amstel gaineko dikea») Herbehereetako hiriburua eta hiri populatuena da, gobernuaren egoitza Hagan kokatuta dagoen arren. Randstad izeneko — Haga, Roterdam eta Utrechekin batera — metropoli eremuaren parte da, guztira 6,5 milioi biztanle dituena.\nXII. mendean arrantzale herrixka bat zena XVII. mendean munduko hiri aberetatsenetakoa bihurtu zen. Gaur egun herrialdeko hiri handiena eta finantza eta kultur gune garrantzitsuena da. Turismogune handia ere bada, eta mundu mailan ezagunak dira Amsterdamgo kanalak, museoak, auzo gorria eta coffee-shopak. Nazioarteko 5 milioi turista hartzen ditu urtero. 1987an Europako kultura-hiriburua izan zen eta 2010an UNESCOk Gizateriaren Ondare izendatu zituen Amsterdamgo kanalak.\n1170 eta 1173 urteetako uholdeen ondoren, bertako herritarrek Amstel ibaiaren ertzean zubi eta presa bana eraiki zituzten, herriari "Aemstelredamme" izena emanez. Izen horren lehen agerpena 1275eko urriaren 27ko dokumentu batean azaldu zen. Dokumentuan ageri zen herri hartako herritarrek ez zutela zubia gurutzatzeko bidesaririk oraindu behar Florentzio V.ari. 1327 urterako, izena Aemsterdam-en bilakatu zen.\nHerbeheren mendebaldean kokaturik dago hiria, Ipar Holanda probintzian. Herrialdearen hiriburua da baina ez probintziakoa, Haarlem baizik. Amstel ibaia hirian bukatzen da eta hainbat kanalen bidez IJ badiarekin elkartzen da. Ipar itsasoko kanalaren bidez Ipar itsasoarekin lotzen da.\nAmsterdam itsasoaren mailaren azpian kokaturik dago, bi metrotako sakoneran. Polder handien bidez eskuratu izan da inguruko lurraldea eta beraz hiri gutzia oso laua da. Hego-mendebaldean Amsterdamse Bos basoa dago, gizakiak landaturikoa.\nAmsterdam hiria eta bere metropoli eremua oso urbanizaturik daude. 219,4 km2-ko azaleran hedatzen dira eta 4.457 biztanle eta 2.275 etxe daude km2 bakoitzeko. Parkeak eta natur erreserbak ere badira, azalera guztiaren %12a estaltzen dutenak.\nAmsterdamen 100 kilometro ubide baino gehiago daude eta gehienak nabigatzeko modukoak dira. Erdi Aroan Singel izeneko putzuak inguratzen zuen hiria eta gaur egun hiriko barreneko eraztuna da. Honek perra itxura eman dio hiriari. Hiriko hiru kanal handienak Herengracht, Keizersgracht eta Prinsengracht dira. Kanal hauek 90 uharte sortarazi dituzte eta 1.200 zubik elkartzen dituzte.\nDatu klimatikoak (Amsterdam (1981–2010))\n78.5 57.3 72.8 46.2 59.3 70.8 77.6 85.5 85.3 100.1 93.7 87.5 914.6\nIturria (1): KNMI\nSorrera eta Erdi Aroa[aldatu | aldatu iturburu kodea]\nAmsterdam hiriko mapa, 1538an\nAmsterdam Herbehereetako beste hiri handiak baino berriagoa da. Chris de Bont geografo eta historialariak 2008an esan zuenez Amsterdam inguruko lurrak X. mendean irabazi zitzaizkion itsasoari. Honek ordea ez du esan nahi lurrak landatu eta asentamendua orduan gertatuko zenik, dirudienez eremu guztia zohikatza eskuratzeko erabili zen hasiera hartan.\nArrantzale herria zen XII. mendean eta 1275eko urriaren 27an biztanleei zubia erabiltzeko bidesaria ordaintzearen betebeharra kendu zitzaien. Ondorioz une hau bihurtu da Amsterdamen fundazio data. 1300 edo 1306 urtean hiri titulua eskuratu zuen. XIV. mendean merkatalgune garrantzitsu gisa garatzen joan zen eta Hansa ligan sartzearekin batera Europa iparraldeko hiri garrantzitsua bihurtu zen beste hainbat hiri holandar eta alemaniarrekin batera. 1345. urtean Kalverstraaten mirari bat gertatu zen eta hiria erromes protestanteetzako erreferentziazko gunea bihurtu zen.\nEspainiarrekiko independentzia[aldatu | aldatu iturburu kodea]\nXVI. mendean herbeheretarrak Filipe IIa Espainiakoaren aurka altxatu ziren. Hainbat izan ziren arrazoiak, baina nagusiak espainiar agintariek ezarri zituzten zerga berriak eta batez ere Espainiar Inkisizioak protestantismoa jazartu izana. 1568an hasi zen matxinada eta Laurogei Urteko Gerra sortu zen. Amaieran Herbehereek beren independentzia lortu zuten.\nMatxinadaren buruzagia Gilen I.a Orange-Nassaukoa "Isila" esaten ziotena izan zen eta hark bultzatuta Herbehereetako Errepublikak erlijio tolerantzia sustatu zuen. Honi esker Amsterdam hiriaren babesera Iberiar penintsulako juduak, Frantziako higanotak, Flandriako merkatari eta inprimatzaileak eta Espainiarrek oraindik kontrolatzen zuten Herbehereetako erlijio errefuxiatu ugari etorri ziren. Inprimatzaile horien bidez eta tolerantzia guztia medio, Europako prentsa-askatasunaren erdigunea bihurtu zen Amsterdam.\nDam plaza XVII. mendearen amaieran Gerrit Berckheydek margotua.\nXVII. mendean, Amsterdamgo kaitik itsasontziak Baltikora, Ipar Amerikara, Afrikara, Asia hego-ekialdera (Indonesia, India, Sri Lanka...) eta Brasilera joaten ziren. Amsterdamek kudeatzen zituen merkatalbideak hain zabalak izanik Ekialdeko Indietako Konpainia (1602) eta Mendebaldeko Indietako Konpainia (1621) eratu behar izan zituzten. Konpainia biek eskuraturiko jabetzak Herbehereetako kolonia bihurtu ziren. Amsterdameko Bankua (1609) sortu ondoren mendebaldeko Finantza erdigunea bihurtu zen.\nWilliam Temple 1687\nEkialdeko Indietako Konpainia munduko burtsa handiena bihurtu zen eta Mendebaldeko Indietako Konpainiak bultzatu eta eraiki zuen Nieuw Amsterdam Ipar Ameriketako hiria (1621), gerora New York izango zena hain zuzen ere.\nGainbehera eta modernizazioa[aldatu | aldatu iturburu kodea]\nXVIII eta XIX. mendeetan Amsterdamen gainbehera etorri zen. Herbehereetako Errepublikak Ingalaterra eta Frantziarekin izan zituen gerrek nabarmen kaltetu zuten hiriaren ekonomia. Napoleondar Gerretan behea jo zuen baina 1815ean Herbehereetako Erresuma Batua eratu zen eta Amsterdam hiriburua bihurtzeak errekuperaziorako oinarria ezarri zuen.\nXIX. mendearen amaieran museoak, trenbidea eta Concertgebouw kontzetu aretoa erakitzearekin batera Industria Iraultza iritsi zen eta bigarren Urrezko Aro antzekoa bizi izan zuen hiriak. Amsterdam–Rhin ubidea eraiki zen eta honek Rhin ibaiarekin eta Ipar itsasoarekin lotu zuen hiria. Honi esker Europako hiri askorekin merkatal harremanak berreskuratu zituen.\nAmsterdamgo hiritarrak II. Mundu Gerraren amaiera ospatzen 1945eko maiatzaren 8an.\nXX. mendearen hasieran hiriaren zabalkundea hasi zen, hiri historikoaren inguruan suburbio berriak eratuz kanaletatik haratago. Lehen Mundu Gerran herrialde neutrala izan bazen ere elikagai eta erregai eskasia sufritu zituen. Elikagai eskasia honek Aardappeloproer matxinada (patataren matxinada) ekarri zuen. Jendeak denda eta biltegiak harpilatu zituen.\n1916an uholeak jasan ondoren hiriaren iparraldean zeuden Durgerdam, Holysloot, Zunderdorp eta Schellingwoude herriek Amsterdamen barneratzeko eskaria egin zuten 1921ean. Hurrengo hamarkada bietan hiriak hedatzen jarraitu zuen. Garai hartakoa da hiriaren mendebaldean dagoen Jordaan barrutia.\nBigarren Mundu Gerran, 1940ko maiatzaren 10ean naziek Amsterdam okupatu zuten eta hainbat hiritarrek juduak jazarri zituzten. 100.000 herbeheretar judu eraman zituzten nazien kontzentrazio-esparrutara, horietako 60.000 amsterdamdarrak zirela esimatzen da. Jazarritako judu ezagunena Anne Frank izan zen. Honi erantzunez komunistek 1941eko otsailean greba antolatu zuten eta 300.000 biztanlek hartu zuten parte nazien jazarpen hauen kontrako protestan. Gerra amaitzerakoan Amsterdam inguruko hirietatik isolatua gelditu zen eta berriz ere elikagai eta erregai eskasia sufritu zuen. Jende ugarik hiritik alde egin zuen eta txakurrak, katuak eta tulipan bulboak jan zituzten bizirauteko. Amsterdameko zuhaitz gehienak moztu ziren eta judu deportatuen etxeetako egur guztia erabili zen negua pasatzeko erregai gisa.\nHurrengo hamarkadetan auzo berriak eraiki ziren, parke zabalak zituztenak, eta 1977an metroa eraiki zen. Autopista bat eraikitzeko juduen auzoetako etxeak botatzeko plana abiatu zen eta etxeak eraisteko jarduera gorenean zegoenean, 1975ean, Nieuwmarktrellen matxinada gogorra gertatu zen. Eraisketak etetea lortu zen eta beraz autopista egiteko plana bertan behera gelditu zen.\nAmsterdamgo Ituna (1997)[aldatu | aldatu iturburu kodea]\nSakontzeko, irakurri: «Amsterdamgo Ituna»\nAmsterdamgo Itunaren sinatzaileak.\nEuropar Batasuneko gobernu arteko bilkuraren ondoren (1996ko martxoa-1997ko ekaina) izenpetu zen ituna, estatu kideek berretsia izan ondoren 1999ko maiatzaren 1ean indarrean jarri zena. Itun honek Maastrichtekoa zuzentzen eta osatzen du: zenbait zuzenketa tekniko egin dizkio Europar Batasunaren jardunbideari, epailetza eta polizia espazio komun bat abian jarri du, eta atzerri eta segurtasun politika bateratu baten egitasmoa zehaztu.\nXXI. mendearen hasieran Amsterdam oso turistikoa bihurtu zen. 2010 urtean UNESCOk Gizateriaren Ondare izendatu zituen Amsterdamgo hiru kanal kontzentrikoak eta "Iparraldeko Venezia" ezizena hartu zuen hiriak. 2012. urtean 10 milioi turista jaso zituen eta 2015ean 17 milioi. Honen ondorioz etxebizitzak garestitu egin dira eta saltoki eta jatetxeak ere bai. Hiritarrak alde turistikotik ateratzen hasi dira, ezin baitute bizi maila horrekin jarraitu eta horrek Veneziarekin konparazio berriak egitea ekarri du.\nPopulazioaren bilakaera[aldatu | aldatu iturburu kodea]\n1300 urtean Amsterdamek 1000 biztanle zituen. XV. eta XVI. mendeetan Herbehereetako gainerako hirien populazioak behera egin bazuen ere Amsterdamgoa igo egin zen Frantziatik higanotak, Iberiar penintsulatik juduak eta Alemania eta Eskandinaviatik beste hainbat etorkin ere jaso zituelako. Espainiarrek Anberes hartu zutenean bertako biztanle askok Amsterdamera egin zuten ihes. 1600. urtean 50.000 biztanle zituen eta 1660. hamarkadarako 200.000 ziren. XVIII. mendean populazioa egonkortu egin zen. 1750. urtean Europako laugarren hiri handiena zen, Londres (676.000), Paris (560.000) eta Napoliren (324.000) ondoren. Horretaz gain hiri handiak zituen gertuan, Leiden (67.000), Rotterdam (45.000), Haarlem (38.000) eta Utrecht (30.000) besteak beste.\nIndustrializazioak gorakada berria ekarri zuen eta 1959. urtean 872.000 biztanle zituen Amsterdamek. Hurrengo hamarkadetan berriz behera egin zuen eta 1985ean 675.570ko populazioa izan zuen. 2019an 873.000 biztanletara iritsi zen berriz.\nJatorri etnikoa[aldatu | aldatu iturburu kodea]\nXV. eta XVI. mendeetan izan zuen juduen inmigrazioa dela eta Bigarren Mundu Gerra izan aurretik hiriaren populazioaren %10a osatzen zuten juduek.\nXX. mendeari dagokionez Herbehereen kolonietatik iritsi zen jendea. 1940 eta 1950. hamarkadan indonesiarrak eta 1975eetik aurrera Surinamgo etorkinak jaso zituen. Bitartean, 1960. hamarkadan Turkia, Maroko, Italia eta Espainiatik ere jende asko etorri zen Amsterdamera. Gaur egun herbeheretar jatorriko biztanleak gutxiengo bat dira, gutxiengo handiena, hori bai. Estimazioen arabera populazioaren herena ez da europar jatorrikoa eta haurrei dagokienez %50era iristen da.\nGuztira 180 nazionalitate ezberdineko jendea aurkitzen da Amsterdamen. Honako hau da gaur egungo talde etnikoen kopurua eta portzentaia, 2018ko datuen arabera:\nHerbehereak 397.723 %46,57\nMaroko 76.156 %8,92\nSurinam 64.991 %7.61\nTurkia 43.525 %5,10\nIndonesia 25.117 %2,94\nAlemania 18.771 %2,20\nErresuma Batua 13.374 %1,57\nKaribe herbeheretarra 12.228 %1,43\nGhana 12.184 %1,43\nEstatu Batuak 10.117 %1,18\n2015eko datuen arabera populazioaren %62ak ez du erlijio batekiko atxikipenik adierazten. Erlijiorik zabalduenak islama (%12,1), Katolizismoa (%11,2) eta Herbehereetako protestantismoa (%5,9) dira.\nAmsterdamgo erdigunearen aire ikuspegia.\nAmsterdam hiriaren erdigunea Amsterdam Centraal tren geltokiaren eta Damrak etorbidearen hegoaldera zabaltzen da. Damrak kalearen ekialdean De Wallen auzoa dago, Amsterdamgo auzo gorria hain zuzen ere. Honen hegoaldean juduen auzoa zena aurkitzen da, Waterlooplein. Auzo hauek inguratuz Amsterdamgo kanalak aurkitzen dira, grachten izena hartzen dutenak. Kanal hauek osatzen duten auzoa beraz Grachtengordel deitzen da. Kanal hauetatik haratago Jordaan eta Pijp langile auzoak, Museumplein (museoen eremua), Vondelpark (XIX. mendeko parkea) eta Plantage auzoa daude.\nHiriaren erdigunearen inguruan polderrez osaturiko auzoak aurkitzen dira, -meer (aintzira) atzizkiarekin izendatzen direnak, Aalsmeer, Bijlmermeer, Haarlemmermeer eta Watergraafsmeer.\nSakontzeko, irakurri: «Amsterdamgo kanalak»\nHiriko kanal zaharrena Singel da, Erdi Aroko hiribildua inguratzen zuen putzua zen hain zuzen ere. XVII. mendean inmigrazioa maila gorenean zegoenean hiriaren egituraketa zentzuduna egitea erabaki zen eta IJ badiatik ateratzen ziren lau kanal kontzentriko eraiki ziren. Kanal hauetako hiru erresidentzialak bihurtu ziren eta Grachtengordel auzoa osatu zuten. Barnetik kanporako ordenean Herengracht (jauntxo agintarien kanala), Keizersgracht (Enperadorearen kanala) eta Prinsengracht (printzearen kanala). Laugarren kanala Singelgracht da, baina hiriguneko mapa askotan ez da agertu ere egiten.\nKanalek ura kudeatzeko aukera ematen zuten, babes egiturak ziren eta garraiorako ere erabiltzen ziren. Dike eta hesiak eraiki ziren, baina ere azpiegitura handia eskatzen zuten elementurik.\nEraikuntza 1613an hasi zen eta mendebaldetik ekialdera eta hiriaren erdigunetik kanpoaldera osatu ziren. Hegoalderen zegoen kanala 1656an amaitu zen eta hauen inguruan altxatu ziren etxeen eraikuntza asko luzatu zen. Amstel ibaiaren eta IJ badiaren arteko eremuan ez zen knalik ezarri eta beraz lursail hori parke bihurtu zen eta aisialdirako egiturak altxatu ziren, antzokiak esate baterako.\n2010an UNESCOk Gizateriaren Ondare izendatu zituen Amsterdamgo kanalak.\nXIX. mendean Samuel Sarphatik Londres edo Parisen handitasuna bilatu nahian hiriaren zabalkundea diseinatu zuen. Grachtengordel eremutik haratago kale berriak, aisialdirako eremuak eta auzo erresidentzial berriak eraiki ziren. Jacobus van Niftrik eta Jan Kalff ingeniariek XIX. mendeko auzoen eraztun bat altxatu zuten, langile klasea kokatzeko. XX. mendean Berlage arkitektoak hegoaldean eta mendebaldean auzo berriak diseinatu zituen. Etxe blokeak eraiki ziren orduan.\nBigarren Mundu Gerraren ondoren hiri barneko espazio eskasia zela eta kanpoaldean ongi konektaturiko auzo zabalak eraiki ziren. Eraikin modernoak eta zabalak altxatu ziren, espazio berdeez inguratuak eta etorbide zabalak zituztenak, mendebaldean Westelijke Tuinsteden eta hegoaldean Bijlmer.\nAmsterdamen parke ugari aurkitzen dira. Vondelpark da handiena eta hiriaren hego-mendebaldean kokaturik dago. Joost van den Vondel poetaren izena hartzen du. Aisaldirako eremu handiena Amsterdamse Bos basoa da, 1.000 hektareatako azalera du eta urtero 4'5 milioi bisitari izaten ditu. Museoak kokaturik dauden Museumplein ere parke zabal bat da.\nAmsterdamgo Burtsaren egoitza.\nAdministrazio eta banka gune garrantzitsua da Amsterdam. Europa mailako bosgarren hiri egokiena kontsideratzen da nazioarteko negozio bat ezartzeko, Londres, Paris, Frankfurt eta Bartzelonaren ondoren. Bulego txiki asko hiriaren erdigunean badaude ere, konpainia handienen egoitzak Zuidas eremuan daude.\nEuronext Amsterdam (AEX) munduko burtsarik zaharrena da eta Europako handienetakoa. Dam plazatik gertu kokaturik dago.\nAmsterdamgo portua Herbehereetako bigarren portua da, Rotterdamgoaren ondoren, Europako laugarrena eta munduko 38.a. 2014an 97,4 milioi tona kargatu ziren bertan. Gurutzaontziei dagokienez Herbehereetako garrantzitsuena da, urtero 150 inguru hartzen baititu.\nAmsterdam garrantzi handiko industrigunea da: itsasontzigintza, garagardogintza, kimika, mekanika eta elektronika industria, ehungintza; diamante lantzea.\nHirian bertan 16 tranbia lerro eta bost metro lerro daude. Metroa 1977an jarri zen martxan eta 39 geltoki eta 42,7 kilometrotako luzera hartzen du.\nAmsterdam Centraal da hiriko tren geltoki nagusia. Autobus eta metro geltokia ere baditu barnean. Eraikina 1889an inauguratu zen. Amsterdam Centraaletik Europako herrialde askotarako trenak ateratzen dira, Alemania, Austria, Belgika, Bielorrusia, Danimarka, Erresuma Batua, Errusia, Frantzia, Hungaria, Polonia, Txekia eta Suitza, esate baterako. Tren lerro aipagarrienak Nederlandse Spoorwegen (Berlinera), Eurostar (Bruselara eta Londresera), Thalys (Bruselara eta Parisera) eta Intercity-Express (Koloniara eta Frankfurtera) dira.\nAmsterdam-Schiphol aireportua herrialde osoko nagusia da eta Europako hirugarren handiena. Mundu mailan 14.a da eta 68 milioi bidaiari hartzen ditu urtero. Aipatzekoa da aireportua itsasoaren mailaren azpitik kokaturik dagoela, lau metrotako sakoneran. Amsterdametik 15 kilometro hego-mendebaldera kokaturik dago eta trenak eta autobusek lotzen dute hiriaren erdigunearekin.\nAmsterdam bizikletaren hiria da eta bidegorri ugari ditu, 400 kilometro inguru. 2015ean 847.000 bizikleta kontatu ziren, etxebizitza bakoitzeko 1,91 batazbeste.\n1638an ireki zen lehenengo antzokia, Schouwburg baina XVIII. mendea izan zen antzerki frantsesa modako jarri zen garaia. XIX. mendean aldiz Alemaniako musikaren bultzadaren eraginpean opera lanak ekoizten hasi ziren eta 1888an ireki zen Hollandse Opera of Amsterdam. Herri xeheak Nes eremuan vaudeville eta music hall-ak nahiago zituen.\nXIX. mende amaieran Amsterdamgo museo nagusiak eraiki ziren Museumplein enparantzan. 1883an Nazioarteko erakusketa antolatu zen bertan eta ondoren Rijksmuseum 1885ean eta Stedelijk Museoa 1895en ireki ziren. Concertgebouw kontzertu aretoa ere (1888) eremu berean kokaturik dago. Van Gogh Museoa 1973an eraiki zen. museumpleinetik kanpora Amsterdamen museo garrantzitsu ugari daude, Anne Franken etxea, Rembrandten etxe-museoa, Verzetsmuseum (Erresistentziaren museoa) eta Amsterdamgo historiaren museoa adibidez.\nHiriko kalegiroa eta gaugiroa ere oso ezagunak dira. 2008an esate baterako 140 jaialdi antolatu ziren Amsterdamen. Egun aipagarrienak Koningsdag (Erregearen koroazioaren eguna, apirilaren 27a), Holandako jaialdia, Amsterdamgo Gay harrotasun eguna (abuztuko lehen larunbata), Cannabis Kopa eta Uitmarkt dira.\nDam plaza, bertan Errege jauregia eta Nieuwe Kerk (Eliza berria).\nHiriko eraikin zaharrena Oude Kerk (Eliza zaharra) da, 1306an sagaratu zena, eta egurrezko eraikin zaharrena Het Houten Huys, 1425 urtekoa. Biak ala biak gotiko estilokoak dira. XVII. mendean egurrezko eraikin guztiak eraitsi eta harrizkoak altxatu zituzten pizkundeko estiloan. Hendrick de Keyser arkitektoak diseinatu zituen gehienak, hiriaren "urrezko aro" bete betean. Horren adibide dira: J. van Campen errege jauregia, Westerkerk eta Zuiderkerk (XVII. m.).\nHiriko jauregi garrantzitsuena Dam plazan dagoen Amsterdamgo errege-erreginen jauregia da. 1648 eta 1665 artean eraiki zen udaletxea izateko eta frantziar kulturaren estilo nabarmena du.\n1815etik aurrera arkitektoen barrokoa utzi eta estilo berriak garatu zituzten, neogotikoa, Jungendstil eta Art Nouveau. Museumpleineko eraikinak dira Jungendstil erara diseinaturikoak.\nAmsterdamgo Ajax hiriko futbol talde nagusia eta Herbehereetako garrantzitsuenetarikoa da. Lau aldiz izan da Europako txapelduna eta bi aldiz kontinente artekoa. Taldeak izan duen jokalari onenaren omenez jarri zioten izena jokatzen duen zelaiari, Johan Cruyff Arena hain zuzen ere. 1996 arte ordea De Meer estadio historikoan jokatu zituen partidak.\nAmsterdam, gainera, 1928ko Udako Olinpiar Jokoak antolatu zituen hiria izan zen. Egungo Udako Olinpiar jokoen IX. edizioa izan zen.\n1975etik aurrera urtero Amsterdamgo maratoia jokatzen da.\nBi unibertsitate aurkitzen dira hirian: Amsterdamgo Unibertsitatea (Universiteit van Amsterdam, UvA), eta Vrije Universiteit Amsterdam (VU). Giza Historiaren Nazioarteko Institutua giza zientzietan munduko ikerketa zentro handienetakoa da, bereziki langile historiari dsagokionean, eta Hortus Botanicus, XVII. mendekoa, munduko lorategi botaniko zaharrenetakoa da. Bertan aurkitzen den kafe-landarea Ameriketako kafe kulturaren jatorrizko landarea da.\nI amsterdam Rijksmuseumen aurrean.\nVan Gogh Museoa.\nHiriaren lelo turistikoa I amsterdam da eta letra handietan idatzita agertzen da hiriko hainbat tokitan, ezagunena Rijksmuseumen aurrean. Amsterdamek ondasun nabarmen ugari ditu mundu mailan ezagunak direnak.\nMuseo ezagunenak Museumplein eremuan daude kokaturik:\nRijksmuseum: 1800 urtean ireki zen Hagan eta 1808an Amsterdamera aldatu zen. Gaur egungo erauikina 1885. urtekoa da. XV. eta XVII. mendeen arteko margolari herbeheretarren lanak ditu ikusgai.\nStedelijk Museoa: 1895ean ireki zen eta arte modernoaren museoa da.\nVan Gogh Museoa: 1973an ireki zen eta izena ematen dion Van Gogh margolariaren lanak ditu ikusgai.\nMuseumpleinetik kanpo daudenak:\nAnne Franken etxea\nJauregiak, elizak eta bestelako eraikin ederrak daude Amsterdamen.\nAmsterdamgo errege-erreginen jauregia: Dam plazan kokaturik dagoen jauregia da. 1665. urtean udaletxea izateko eraiki zen, gaur egun errege familiarena da.\nOude kerk: 1306an sagaratu zen eta hiriko eliza zaharrena da.\nNieuwe Kerk: Dam plazan kokaturik dago, errege-erreginen jauregiaren alboan. XV. mendean eraiki zen.\nSan Nikolas basilika: 1887an eraikia.\nZuiderkerk: hiriko aurreneko eliza protestantea izan zen.\nConcertgebouw: kontzertu areto hau 1888an eraiki zen eta Museumpleinen dago.\nAmsterdam Centraal tren geltokia\nAmsterdamgo auzorik ezagunenak honako hauek dira:\nAuzo gorria: Hiriko auzo turistikoena da eta alde zaharrean kokaturik dago. Prostituzioa legezkoa da eta kalean erakuslehioetan izaten dira emakumeak. Warmostraat kalea tabernaz josita dago.\nJordaan: Hiriko auzo karismatikoena da. Erdigunetik mendebaldera kokaturik dago.\nDe Pijp: Langile klasea, artistak eta inmigrantean batzen diren auzoa da. Hiriaren hegoaldean kokaturik dago.\nCoffee-shop tabernak oso ezagunak dira. Cannabisa erre daitekeen tabernak dira. Hirian 173 coffee-shop daude, herrialde osoko %30a. 1995ean 350 cofee-shop zeuden Amsterdamen. Cannabis College bulegoan hauen inguruko informazio zabala eskeintzen da.\nGay giroa: Amsterdamen aspalditik dago homosexualitatearen inguruko tolerantzia handia, 1960an munduko hippie erdigunetako bat bihurtu zenetik, Londres eta San Franciscorekin batera. Club iT Europako handienetakoa da eta 1989an ireki zen.\nBloemenmarkt: Amsterdamgo lore merkatu berezia da, Singel kanalaren gainean flotatzen kokaturik baitago. Loreak baino, loreen haziak erosteko aukera dago, bai eta Herbeheretan hain ezagunak diren tulipen erraboilak ere. 1883an ireki zituen ateak.\nAmsterdamdar ezagunak[aldatu | aldatu iturburu kodea]\nRembrandt (1606-1669) filosofoa.\nBaruch Spinoza (1632-1677) filosofoa.\nJan Swammerdam (1637-1680) zoologoa.\nMeindert Hobbema (1638-1709) margolaria.\nJoanna Koerten (1650-1715) margolaria.\nCoenraad Jacob Temminck (1778-1858) zoologoa.\nMultatuli (1820-1887) idazlea.\nWillem Jan van Eys (1825-1914) euskaralaria.\nMartinus Beijerinck (1851-1931) botanikaria eta mikrobiologiaren aintzindaria.\nKarel Appel (1921-2006) margolaria.\nHarry Mulisch (1927-2010) idazlea.\nRinus Michels (1928-2005) futbol entrenatzailea.\nPaul J. Crutzen (1933- ) kimikaria eta Nobel Sariduna.\nAnne Frank (1934-1944) Holokaustoaren biktima judua eta egunkari pertsonalaren egilea.\nPaul Verhoeven (1938- ) zinema zuzendaria.\nJan Akkerman (1946-) gitarra jotzailea.\nJohan Cruyff (1947-) futbolari eta entrenatzailea.\nRenate Dorrestein (1954-) idazlea.\nRuud Gullit (1962-) futbolari eta entrenatzailea.\nFrank Rijkaard (1962-) futbolari eta entrenatzailea.\nDennis Bergkamp (1969-) futbolaria.\nYuri Landman (1973- ) luthier esperimentala.\nPatrick Kluivert (1976-) futbolari eta entrenatzailea.\nAnneliese van der Pol (1984- ) aktore eta abeslaria.\nAmsterdam ondorengo hiriekin senidetuta dago:\n↑ (Ingelesez) «Randstad | region, Netherlands» Encyclopedia Britannica (Noiz kontsultatua: 2020-05-24).\n↑ «Privacy settings» myprivacy.dpgmedia.net (Noiz kontsultatua: 2020-05-23).\n↑ (Ingelesez) History – UNeECC. (Noiz kontsultatua: 2020-05-23).\n↑ a b (Ingelesez) Centre, UNESCO World Heritage. «Seventeenth-Century Canal Ring Area of Amsterdam inside the Singelgracht» UNESCO World Heritage Centre (Noiz kontsultatua: 2020-05-23).\n↑ (Nederlanderaz) Berns, Jan; Daan, Jo. (1993). Hij zeit wat: de Amsterdamse volkstaal. Haga: BZZTôH ISBN 90-6291-756-9..\n↑ Berns, Jan; Daan, Jo. (1993). Hij zeit wat: de Amsterdamse volkstaal. The Hague: BZZTôH. ISBN 978-9062917563..\n↑ (Nederlanderaz) AHN. «Home» AHN (Noiz kontsultatua: 2020-05-17).\n↑ «O+S: Inleiding» web.archive.org 2008-06-24 (Noiz kontsultatua: 2020-05-17).\n↑ «HowStuffWorks "Geography of Amsterdam"» web.archive.org 2014-07-09 (Noiz kontsultatua: 2020-05-17).\n↑ Neerslagdata station 441 Amsterdam 1981–2010. KNMI (Noiz kontsultatua: 2012ko urtarrilaren 11).\n↑ Stationsdata station Schiphol 1981–2010. KNMI (Noiz kontsultatua: 2012ko urtarrilaren 11).\n↑ (Nederlanderaz) «'Amsterdam 200 jaar ouder dan aangenomen'» NU 2008-10-22 (Noiz kontsultatua: 2020-05-17).\n↑ «Amsterdam.nl - De geschiedenis van Amsterdam» web.archive.org 2008-05-18 (Noiz kontsultatua: 2020-05-17).\n↑ web.archive.org (Noiz kontsultatua: 2020-05-17).\n↑ «Patria» dutchrevolt.leiden.edu (Noiz kontsultatua: 2020-05-17).\n↑ E. Haverkamp-Bergmann. (1982). Rembrandt; The Night Watch. New Jersey: Princeton University Press, 57 or..\n↑ «Wayback Machine» web.archive.org 2008-05-28 (Noiz kontsultatua: 2020-05-17).\n↑ (Nederlanderaz) Historie | Centrale Dorpenraad Landelijk Amsterdam-Noord. (Noiz kontsultatua: 2020-05-17).\n↑ (Ingelesez) «Hollandsche Schouwburg - Joods Cultureel Kwartier» jck.nl (Noiz kontsultatua: 2020-05-17).\n↑ «NOSJOURNAAL» web.archive.org 2008-01-23 (Noiz kontsultatua: 2020-05-17).\n↑ «Amsterdam.nl - Typisch Metrostad» web.archive.org 2008-06-10 (Noiz kontsultatua: 2020-05-17).\n↑ (Ingelesez) Centre, UNESCO World Heritage. «Seventeenth-Century Canal Ring Area of Amsterdam inside the Singelgracht» UNESCO World Heritage Centre (Noiz kontsultatua: 2020-05-19).\n↑ «Amsterdam, Netherlands Hotels and Amsterdam, Netherlands City Guide - Hotel Reservations, Restaurants, Maps, Weather and Transport Information» www.worldexecutive.com (Noiz kontsultatua: 2020-05-19).\n↑ «Winkelomzet in Amsterdamse binnenstad explodeerde in 2015 - ECONOMIE - PAROOL» web.archive.org 2016-02-03 (Noiz kontsultatua: 2020-05-19).\n↑ a b Bairoch, Paul. (1991). Cities and Economic Development: From the Dawn of History to the Present. University of Chicago Press, 140 or. ISBN 9780226034669..\n↑ Liedtke, Walter A.; Vermeer, Johannes; Plomp, Michiel; Rüger, Axe. (2001). Vermeer and the Delft School. Metropolitan Museum of Art., 197 or. ISBN 9780870999734..\n↑ Hood, Clifton. (2016). In Pursuit of Privilege: A History of New York City's Upper Class and the Making of a Metropolis. Columbia University Press, 14 or. ISBN 9780231542951..\n↑ Frijhoff, Willem; Prak, Maarten. (2005). Geschiedenis van Amsterdam. Zelfbewuste stadsstaat 1650–1813. Amsterdam: SUN ISBN 978-9058751386..\n↑ (Ingelesez) Netherlands, Statistics. «Most foreign babies born in big cities» Statistics Netherlands (Noiz kontsultatua: 2020-05-19).\n↑ (Nederlanderaz) «Data en informatie - Amsterdam» data.amsterdam.nl (Noiz kontsultatua: 2020-05-19).\n↑ (Nederlanderaz) «CBS Statline» opendata.cbs.nl (Noiz kontsultatua: 2020-05-19).\n↑ (Gaztelaniaz) «Grachtengordel» Traveler 2015-01-12 (Noiz kontsultatua: 2020-05-24).\n↑ a b (Gaztelaniaz) «Grachtengordel» Traveler 2015-01-12 (Noiz kontsultatua: 2020-05-22).\n↑ «Amsterdam.nl - Amsterdamse grachten» web.archive.org 2008-03-20 (Noiz kontsultatua: 2020-05-22).\n↑ Mak, G.. (1995). Een kleine geschiedenis van Amsterdam. Amsterdam/Antwerp: Uitgeverij Atlas. ISBN 978-90-450-1232-2..\n↑ «Amsterdam Monumenten - Amsterdam Oud Zuid» web.archive.org 2008-01-13 (Noiz kontsultatua: 2020-05-22).\n↑ «Amsterdam Monumenten - Plan-Berlage» web.archive.org 2006-05-14 (Noiz kontsultatua: 2020-05-22).\n↑ «Ymere 2004/2005» web.archive.org 2005-02-20 (Noiz kontsultatua: 2020-05-22).\n↑ «Vondelpark - El parque más importante de Ámsterdam y de Holanda» www.disfrutaamsterdam.com (Noiz kontsultatua: 2020-05-24).\n↑ «Amsterdam - Economische Zaken» web.archive.org 2008-06-08 (Noiz kontsultatua: 2020-05-22).\n↑ «I amsterdam - European Cities Monitor 2007: Amsterdam back in the top five» web.archive.org 2008-01-08 (Noiz kontsultatua: 2020-05-22).\n↑ «Zuidas houdt je op de hoogte» zuidas.nl (Noiz kontsultatua: 2020-05-22).\n↑ «http://en.gvb.nl/overgvb/bedrijfsprofiel/MaterieelEnCijfers/Pages/Net…» archive.is 2014-12-12 (Noiz kontsultatua: 2020-05-23).\n↑ (Gaztelaniaz) «Aeropuerto de Ámsterdam-Schiphol (AMS)» Aeropuertos.Net 2009-08-11 (Noiz kontsultatua: 2020-05-24).\n↑ (Ingelesez) «Cycling in Amsterdam and the Netherlands» AmsterdamTips.com 2020-02-10 (Noiz kontsultatua: 2020-05-23).\n↑ (Ingelesez) «Amsterdam: City of Bikes» Amsterdam Tourist Information 2017-11-08 (Noiz kontsultatua: 2020-05-23).\n↑ (Ingelesez) «Schouwburg | theatre, Amsterdam, Netherlands» Encyclopedia Britannica (Noiz kontsultatua: 2020-05-23).\n↑ (Ingelesez) Grout, Donald Jay; Grout, Donald; Williams, Hermine Weigel. (2003). A Short History of Opera. Columbia University Press ISBN 978-0-231-11958-0. (Noiz kontsultatua: 2020-05-23).\n↑ «Museumplein» www.visitaramsterdam.com (Noiz kontsultatua: 2020-05-24).\n↑ (Ingelesez) Cressman, Darryl. (2016-03-15). Building musical culture in Nineteenth-century Amsterdam: the concertgebouw. Amsterdam University Press ISBN 978-90-485-2846-2. (Noiz kontsultatua: 2020-05-23).\n↑ (Nederlanderaz) «Koningsdag | I amsterdam» www.iamsterdam.com (Noiz kontsultatua: 2020-05-24).\n↑ (Ingelesez) Cannabis Cups — World's Largest Cannabis Experience. (Noiz kontsultatua: 2020-05-24).\n↑ «Amsterdam Monumenten - Begijnhof 34» web.archive.org 2007-12-26 (Noiz kontsultatua: 2020-05-23).\n↑ «Amsterdam Monumenten - Amsterdamse renaissance» web.archive.org 2007-11-27 (Noiz kontsultatua: 2020-05-23).\n↑ Martin Dunford. (2010). The Rough Guide to The Netherlands. Penguin, 63-64 or. ISBN 978-1-84836-882-8..\n↑ «Amsterdam Monumenten - Neo-stijlen» web.archive.org 2007-08-19 (Noiz kontsultatua: 2020-05-23).\n↑ (Gaztelaniaz) UEFA.com. «Ajax | Historia | UEFA Champions League» UEFA.com (Noiz kontsultatua: 2020-05-24).\n↑ (Gaztelaniaz) «AJAX DE AMSTERDAM» Página web de futbol europeo (Noiz kontsultatua: 2020-05-24).\n↑ Txantiloi:Nl-NL «Amsterdam ArenA wordt officieel Johan Cruijff ArenA» Amsterdam ArenA (Noiz kontsultatua: 2020-05-23).\n↑ «english.ajax.nl - De Meer» web.archive.org 2008-11-16 (Noiz kontsultatua: 2020-05-23).\n↑ (Ingelesez) «Amsterdam 1928 Summer Olympics - results & video highlights» International Olympic Committee 2019-05-27 (Noiz kontsultatua: 2020-05-24).\n↑ «home - olympischstadion.nl» olympischstadion.nl (Noiz kontsultatua: 2020-05-23).\n↑ «de Hortus» web.archive.org 2009-08-31 (Noiz kontsultatua: 2020-05-23).\n↑ «Universities in Amsterdam | Amsterdam.info» www.amsterdam.info (Noiz kontsultatua: 2020-05-23).\n↑ a b c Le Nevez, Catherine eta Blasi, Abigail. (2018). Amsterdam, de cerca. Lonely Planet ISBN 978-84-08-18513-0..\n↑ (Ingelesez) «Cannabis College» Cannabis College (Noiz kontsultatua: 2020-05-24).\n↑ (Ingelesez) Friedman, Aron. (2014-10-13). «Amsterdam’s Most Legendary Clubs» Vice (Noiz kontsultatua: 2020-05-24).\n↑ (Gaztelaniaz) «Bloemenmarkt, el Mercado de las Flores de Amsterdam» amsterdamdo.com (Noiz kontsultatua: 2020-05-24).\n(Nederlanderaz)(Ingelesez) Amsterdamgo Udalaren webgunea\n1300ean sortutako lekuak\nOrriaren azken aldaketa: 6 maiatza 2022, 13:43.


Euskaldunon iraunkortasunari begiratzeko era bat — Kulturaz\nEuskaldunon iraunkortasunari begiratzeko era bat\nEuskaldunon iraunkortasunari begiratzeko era bat Asteazken honetako Kafe naparra saioan Nabarraldeko Koldo Martinez Garatek hitz egingo du Nafar paradigmaz: "Nafar paradigmak euskaldunon nazio prozesu historikoa eta XXI. mende hasieran daukagun egoera argitzen eta ulertzen laguntzen du". Asteazkenean, azaroak 30, 19:00etan izango da. https://www.kulturaz.eus/bloga/312 https://www.kulturaz.eus/@@site-logo/logoa.png\nAsteazken honetako Kafe naparra saioan Nabarraldeko Koldo Martinez Garatek hitz egingo du Nafar paradigmaz: "Nafar paradigmak euskaldunon nazio prozesu historikoa eta XXI. mende hasieran daukagun egoera argitzen eta ulertzen laguntzen du". Asteazkenean, azaroak 30, 19:00etan izango da.\nZer dela eta laguntzen du nafar paradigmak euskaldunon nazio prozesu historikoa eta XXI. mende hasieran daukagun egoera hobeto ulertzen?\n"1. Gizartea eta lurraldea bere osotasunean jasotzen duelako.\n2. Ez delako mugatzen menpeko hartuta gaituztenek inposatutako sistema administratibo eta politikoetara.\n3. Ez duelako onartzen gizarteak mugatzerik ez bere burua ez eta lurraldea ere.\n4. Demokrazia eta askatasun eskaeren inguruan, etorkizunerako aurreikuspen erreal eta integratzaileak planteatzen dituelako, askatasunetik antolatzeko dauzkagun utzi ezineko printzipioetan zehazten direnak.\n5. Nazioartean, gure herriaren aldarrikapena aurkezten duelako, ez bakarrik Espainiak eta Frantziak duten barne arazo soila".